
I. 

Columbus i Literaturen. 

Oaa længe Verden staaer, vil man blive ved med 
at strides om den store Mands Betydning. At Forsk- 
ningen skrider frem, og der kommer mere og mere 
Klarhed over hans og Opdagelsernes Historie, vil ikke 
hjælpe noget. Thi det Geniale vil altid blive omstridt. 
Lød Samtidens Dom om ham forskjellig, ere Afvigel- 
serne i Bedømmelsen af ham og hans store Bedrift 
langt talrigere og stærkere i vor Tid, da man dog 
staaer Aarhundreder borte fra Begivenhederne og med 
et Overblik, som Datiden ikke kunde have, ganske 
anderledes kan se deres Kækkevidde. Blandt de mange 
Hundrede Skrifter, der ere skrevne om Columbus — 
man nævner over 600 foruden et Mylr af Tidsskrifts- 
artikler — vil man træffe de mest divergerende An- 
skuelser. Hele Skalaen er der: ligefra den højeste 
Beundring og videst drevne O vei'vur dering gjennem den 
højmodige, rolige eller nøgterne Værdsættelse til den 
dybeste Foragt og Haan. 

Nogle hæve ham til Skyerne og se i hana en af 
MeDoeskehedens største Heroer og Velgjorere. ja de 
vilde omgive ham med Helgenglorien, hvis det var 
muligt. Det er de Forfattere, der have til Forere 
BoseUy de Lorgues, Charles Buet og andre, og som for 
omtrent et halvt Aarhundrede siden begyndte den 
heftige Kamp for at faa Columbus kanoniseret som 
^Søfartens Helgen*^, en Kamp. der dog nu foreløbig er 
opgivet^). Her mangler intet i Retning af Overdri- 
velse. Alle hans Fejl og Vildfarelser forties eller ud- 
smykkes; han prydes med alle midige Dyder og frem- 
stilles som Troens Helt, der drager ud for at erobre 
en ny Verden for Kristi Rige: ja endog Miraklet er der-). 

Andre mene, at Columbus med alle sine store 
Egenskaber y der ikke kunne afdisputeres ham^ dog er 
kommen temmelig let til sit udødelige Navn, at det 



*) BoselUj de Ijoryues* Virksomhed og Hovedværker h;«r jeg 
omtalt i Geogr. Tidsskrift IX, p. 102 {udførligere behandlet 
i H. Weitemeyer: Æmner og Kuriositeter fra Cotumhu^iden 
og Cohimhiisliteratureny Kbh. 1892). Charles BuetsXærk er: 
Christophe Colomb, Paris 1884. Det er besværltgt at 
arl>ejde sig gjennem disse tykke, ofte lielt meuingslose 
Bøger; men en af Kanonisationspartiets Tilhængere 
Van Brochen har givet en Oversigt over denne Literatur 
i dens første Halvdel i sit lille Skrift: „Des vicissitudes 
de Christophe Colomb et de sa béatification possible^, 
Paris 1865; med den kan man til Dels lade sig nøje. 

'^) Om Miraklet til Lands og til Søs og Miraklerne ved 
det Kors, Columbus havde oprejst paa Haiti paa sin 
anden Rejse, se bl. a. Leon Bloy, Le révélateur du 
Globe, p. 313—58, efter Roselly de Lorgues. 

kun skyldes Tilfældet, at det nu overstraaler mange 
andre Navne paa langt dristigere og kyndigere Sø- 
mænd, og at han ikke i almindelig Forstand er en 
stor Mand, da han slet ikke hæver sig udover sin Tid, 
men netop saa godt som nogen er et Barn af den og 
deler alle dens Fordomme og middelalderlige Ansku- 
elser. I Spidsen for disse Forfattere staaer Sophus 
Buge („Geschichte des Zeitalters der Entdeckungen", 
Berlin 1881, og „Christoph Columbus", Dresden 1892). 
Man maa anerkjende Kuges Dygtighed og skarpe 
Kritik, men frastødes ved den Uvilje, hvormed han 
gjennemgaaende ser paa Columbus; alt fremstilles i 
det ugunstigste Lys. „Et lykkeligt Tilfælde kastede 
ham Udødelighedens Navn i Skjødet", „Toscanellis 
Brev danner Postamentet for Colimabus' Helteskikkelse", 
og lignende Sætninger støder man stadig paa. Han 
kalder ham en fanatisk Sværmer, som sad fangen i en 
selvskabt mystisk Verden, i en Avtoritetstro, der gaaer 
ud over alle Grænser. Hovedsummen af hans Dom om 
ham lyder saaledes: „Hans Ydelser i den praktiske 
Navtik vare kun ringe, hans Breddebestemmelser vare 
urigtige, hans Orienteringer usikre; da han vendte 
tilbage fra sin første Eejse, troede han at være ved 
Canarierne, medens det var Azorerne, der laa for ham. 
Naar han ikke med Vilje har sagt Usandhed, har han 
slemt overdrevet Antillernes, Cubas og Haitis Stør- 
relse. Af hans egne Optagelser af Kyster fra den 
nye Verdens Omraade har ingen holdt sig. I denne 
Henseende kan han ikke taale nogen Sammenligning 
med de store, i deres Fag udmærkede Opdagere til 

Søs. Kun det tilfældige Held har gjort ham stor, og 
dette Held , som han har sin klippefaste Tillid til at 
naa sit Maal at takke for (ja netop!), var saa stort, 
saa vidtrækkende for Aarhundreder , at man for Be- 
driften gjærne glemmer Planen og Evnen". Slutnings- 
ordene i hans lille i Aar udkomne Bog, som vel skal 
gjælde for et Festskrift (det er indlemmet i en Samling 
Biografier: „Ftihrende Geister"), ere kølige og bidrage 
ikke til at betage en den lidt bitre Smag, man faaer 
ved at læse den^)* I det Hele taget lader Stemningen 
mod Columbus til at være ugunstig i Tyskland i vore 
Dage. Blandt andre Forfattere nævnes Breusing , som 
især angriber hans navtiske Kundskaber, og til hvis 
Bevisførelse Kuge for en stor Del støtter sig^). En 
Undtagelse danner dog Eugen Gelcich, der forsvarer 
Columbus som Sømand mod Breusing og bl. a. søger 
at bevise, at den ovennævnte Forvexling mellem Ca- 
narierne og Azorerne er en Misfors taaelse ^). Til denne 



^) „Ved sin Opdagelse har han aabnet nye Baner for Men- 
neskehedens Historie, og denne Fortjeneste kan man ikke 
fravriste ham, hvad der end med Føje kan indvendes 
mod hans Person, Karakter og navtiske Betydning." 

^) Breusing: „Zur Geschichte der Kartographie", i Kett- 
lers Zeitschr. ftir wissenschaftliche Geographie, II, 1881. 

^) ,.Columbus als Nautiker und als Seemann", i Zeitschr. 
der Gesellsch. fur Erdkunde, Berlin, XX, p. 301. Markham 
(Proceedings of the royal geographical Society. London, 
Sept. 1892, p. 597) erklærer Beskyldningen for helt 
grundløs, idet han mener, det beroer paa en Fejl af 
den, der har afskrevet Brevet. Thi de to Affattelser, 
vi have af det, ere vel daterede „Canarierne" 15de Febr. 

Kategori af Forfattere, der nære Uvilje mod Columbus, 
hører ogsaa til Dels den spanske Historiker Fernandez 
Duro („Disquisiciones nauticas", Madrid 1877 — 81, 
6 vol., og „Col6n Y Pinzén" , Madrid 1883), der vil 
have, at Columbus i det mindste skal dele Æren 
med Brødrene Pinzén; thi de have to Gange reddet 
Foretagendet , først ved at skaffe ham Skibe og Mand- 
skab, og dernæst ved at faa ham til at føre Bejsen til 
Ende, da Columbus blev betænkelig paa Halvvejen og vilde 
vende om. Ligesom Solens Glans ikke forringes af Pla- 
neterne, der omkredse den, vilde heller ikke Columbus' 
Hæder formindskes, hvis man satte Martin Alonzo 
Pinzon ved Foden af hans Monument, mener Duro. 

En ny Eække Forfattere søger at angribe Columbus 
med det Argument, at andre have opdaget den nye 
Verden før han, saaledes at han ikke fortjener Æren. 
Som bekjendt har man villet bevise, at baade Føni- 
kierne, Jøderne og Kineserne skulle have været i 
Amerika før Columbus; Kinesernes Fusang skal være 
Amerika (nærmest Mellemamerika), og Indianerne skulle 
være Efterkommere af Jøderne ; og sikkert nok er det, 
at Normannerne have besøgt den nye Verdensdel ved 
Aar 1000. Paa dette Grundlag have Mænd som Le- 
land („Fusang or the Discovery of America by Chinese 
Buddhist Priests in the fifth century", London 1875), 
Edw, Vinings (An inglorious Columbus , or evidence 



1493, men den af Varnhagen i Valencia 1858 opdagede 
Kopi er dateret den 18de Febr. „paa Højden af „Santa 
Maria** (en af Azorerne). Navnet er her skrevet S^- Maria, 
og Afskriveren har læst dette Navn for „Canaria". 

that Hwui Shan and a party of Buddhist monks from 
Afghanistan discovered America in the fifth century", 
New- York 1885) og E, N. Horsford („Discovery of 
America by Northmen. Adress at the unveiling of the 
statue of Leif Eriksen", New- York 1888) søgt at for- 
ringe den store Opdagers Betydning. 

Videst gaa dog nogle amerikanske Forfattere, 
som frakjende ham al Ket til det store Navn og frem- 
stille ham som den, der har stjaalet andres Ideer og 
prydet sig med laante Fjer, som en uvidende Dumrian, 
der ikke vidste, hvad han foretog sig, og som en top- 
maalt Slyngel, hvis Maal kun var smudsig Fordel. 
Mærkelig nok findes blandt disse Smædeskrivere Justin 
Winsor, der tidligere har udgivet det ganske fortjenst- 
fulde Værk „Narrative and critical history of America", 
(London 1886 =,12 vol.). Et Par Notitser ere tilstrække- 
lige til at give Odeuren ved det „Festskrift", han har 
udgivet i Aar, „Christopher Columbus and how he 
received and imparted the spirit of Discovery" (New- 
York 1892). „Columbus havde mere af en Eventyrer 
ved sig end alle andre"; „han var en Spekulant, som 
overtraf dem alle i forvovne Fantasier og gyldne For- 
ventninger". „Han var Ophavsmand til Slaveriet, en 
Løgner, en Bedrager, en Nar". „Intet Barn af nogen 
Tidsalder har gjort mindre for sine Samtidige". „Næppe 
nogen anden Skikkelse i Verdenshistorien har gjort 
saa lidt ud af de tilbudte Muligheder. Hans Opdagelse 
var en Dumhed, og hans Dumhed var en ny Verden, 
den nye Verden er hans Monument! Dens Opdager 
kunde være bleven dens Fader, han har vist sig som 

dens Udsuger. Han kunde have været en uegennyttig 
Befordrer af den geografiske Videnskab, han har vist 
sig som en, der i sin Havesyge stræbte efter Guld og 
Vicekongedømme!" Dette Nonsens og Smædeskriveri 
skal dog om muligt endnu overgaaes i Skrifter af 
A, Goodfich („Life and achievements of the so-called 
Columbus", New- York 1874) og Marie A, Brown („The 
Icelandic discoverers, or honour to whom honour is due". 
Boston 1888). I det første tituleres Columbus „Skurk, 
Eventyrer, Usurpator, Sørøver, Forhandler af Menneske- 
kjød, og som den, der blandt Folk, som ikke tænke sig 
om, gaaer for Opdager af en ny Verden" ^). 

Her som overalt . er det Extremerne , som mødes. 
Vrimle Eoselly de Lorgues' og Konsorters Bøger af 
de mest løse Paastande og af helt ud af Luften grebne 
Fantasier, er den videnskabelige Ballast hos Winsor 
og ligesindede ikke større'^). 

Sandheden ligger i Midten. Smukkest, mest hu- 
mant og overlegent er Columbus bleven bedømt af 
Alexander von Humboldt, hvis Ord, trods alt det, de 
senere Undersøgelser have bragt frem af nyt, siden 
han skrev om ham (i „Examen critique de l'histoire 
de la géographie du nouveau continent", 5 vol., Paris 
1836 — 39), vistnok i Hovedsagen ville blive staaende, 
om end han ser lidt for ideelt paa ham. De store 
Mænd bedømmes bedst af store Aander. Det, som 



^) Se F. Duroy Nebulosa de Colon, Madrid 1890, p. 47. 
^) Horsford mener, at Navnet Amerika kommer af Erik 
(Am-Eric-a) ! 

Humboldt mest beundrer hos ham: hans Dristighed 
og taalmodige, sejge Vedhohlen ved sin Ide, er netop 
det, som altid vil blive fremhævet som hans første Ad- 
komst til det udødelige Navn. Vel udaandede Columbus 
i den faste Overbevisning, at han var naaet til Øst- 
randen af Asien, og han havde ikke den ringeste Anelse 
om, at han havde opdaget en ny Verden; men det 
var jo heller ikke det, han søgte; just den Omstæn- 
dighed, at han helt igjennem forfølger en bestemt Plan, 
stiller ham efter Humboldts Mening langt over de 
andre Søfarere paa hans Tid. Som alle store Mænd 
var han paa een Gang et ægte Barn af sin Tid, hvad 
der for Humboldt viser sig i hans religiøse Anskuelser, 
og hævede sig over og beherskede den ved sin Karakter- 
styrke, Viljekraft og sit intuitive Blik. Naar Humboldt 
tillige næsten ikke kan finde stærke Ord nok til at 
fremhæve hans overordentlige Kundskaber og store 
Belæsthed, synes det vel noget overdrevent for vor 
Tid efter alt, hvad der senere er fremkommet baade 
om ham og hans Samtidige, der ogsaa bejlede til 
Prisen som Søfarere og Opdagere; men paa den anden 
Side er det vistnok ganske rigtigt, naar han roser 
hans Skarpsindighed og Evne til at kombinere Kjends- 
gjerningerne og udgrunde Naturens Dybder trods den 
Tids mangelfulde Hjælpekilder, for Exempel i hans 
Iagttagelser af Jordmagnetismens Svingninger, Hav- 
strømningerne, Temperaturen, de geologiske Formationer 
osv. Blandt Columbus* Beundrere maa ogsaa nævnes 
de to Amerikanere Washington Irving, der har givet 
en smuk og varmt følt Levnedsskildring af ham i 

„A history of the li fe and voyages of Cbr. Columbus" 
(London 1828, 4 vol.), og Prescott^ hvis Kos dog er for 
meget af det Gode. „Hvilke Mangler der end kan 
være i hans aandelige Udvikling, vil det falde Hi- 
storieskriverne svært at eftervise en eneste Plet i hans 
sædelige Karakter. Hans Brevvexling aander inderlig 
Hengivenhed for hans Suveræner. Hans hele Færd 
vidner om den højeste Omsorg for sine Folks Anlig- 
gender. Næsten den sidste Maravedi har han givet 
ud for at føre sit ulykkelige Mandskab tilbage til 
Hjemmet. Hans Handlinger bleve ledede af Ærens og 
Ketskaffenhedens reneste Grundsætninger osv. " ( „Historj'^ 
of Ferdinand and Isabella"). Det vilde Prescott ikke 
have skrevet nu. 

Ogsaa Peschél („Geschichte des Zeitalters der Ent- 
deckungen", 1858) anerkjerider Columbus, om han end 
ser langt mindre sympatetisk paa ham. Hans Storhed 
sætter han navnlig i, at han i højeste Grad deler sin 
Tidsalders stormende Trang til at overskride den gamle 
Verdens Grænser, der vare blevne den for snævre. Men 
han bebrejder ham hans Egennytte og Begjær efter Rig- 
dom og Ære. „Næppe har han opdaget Haiti og dens 
guldførende Vandløb, saa afkjøles pludselig hans Trang 
til Opdagelser, og han har ikke mere Sans for andet 
end at løfte disse Skatte". Ligeledes fremhæver han 
hans Mangel paa Evne til at vælge sine Mænd, til at 
lede Kolonisationen og til at anerkjende sine Med- 
menneskers Rettigheder, i hvilken sidste Henseende 
han danner en grel Modsætning til Dronning Isabellas 
og Las Casas* ædle Skikkelser. 

Endelig niaa blandt Columbus' Historieskrivere 
nævnes Henry Harrisse, den af alle Nutidens Forskere, 
der har leveret det største Bidrag til Columbuslitera- 
turen. Ogsaa han ser paa ham med gunstige Øjne 
(„une grande figure de l'histoire" og „le plus auda- 
cieux génie dont l'histoire fasse mention") og lader 
hans store Egenskaber vederfares Retfærdighed; men 
helt igjennem stræber han at se nøgternt paa ham 
uden at lægge Skjul paa hans Fejl. „Columbus' Dyg- 
tighed som Sømand er aldrig bleven draget i Tvivl. 
Det er øjensynligt, at han vidste, hvad man paa hans 
Tid kunde vide om Havet, uden dog at besidde en 
stor teoretisk Viden". Men som Lærd vil Harrisse ikke 
lade ham gaa. „Han viser sig kun som en erfaren, 
sindrig og taalmodig Iagttager" ^). Som man ser, er der 
ikke saa overordentlig Forskjel paa Humboldts og 
Harrisses Dom. 

Saa forskjellig er som sagt Dommen. Men denne 



*) Christophe Colomb, son origine, sa vie, ses voyages, etc. 
Paris 1884, I p. 250 og 261. Det er efter min Mening 
en Misforstaaelse af Budinger (Sitzungsberichte der 
philosophisch-historischen Classe der kais. Akademie der 
Wissenschaften in Wien, 1886, CXII, p. 655), naar han 
af Harrisses Ord: „Disposé å accorder å Colomb toutes 
les vertus chrétiennes" (Chr. Colomb, I, p. 229) vil ud- 
lede, at denne Forfatter har altfor stor Tillid til Co- 
lumbus* Dyd. Harrisse siger naturligvis dette ironisk 
overfor de Angreb, det fanatiske Kanonisatiousparti har 
rettet mod ham. Der er Steder nok hos Harrisse, der 
vise, at han slet ikke troer paa Columbus' Dyd i dette 
Ords almindelige Betydning. 

Skæbne deler Columbus med andre store Mænd. Man 
kan lige saa meget, man vil, fremdrage hans daarlige 
Egenskaber, hans stærke Tagen Hensyn til egen For- 
del, hans Upaalidelighed , tvivlsomme Omgang med 
Sandheden osv.: vil man anlægge den etiske Maale- 
stok, maa mange berømte Skikkelser i Menneskehedens 
Historie give Afkald paa Navnet af Storhed. Man kan 
ogsaa i dét Uendelige paa vise, at han er bleven paa- 
virket af andre, at han i matematiske, navtiske, geo- 
grafiske Kundskaber stod tilbage for andre af sine 
Samtidige; en Ting er dog vist: Bedriften, Bedriften , 
den maa man dog lade ham! som Gelcich udraaber. 
Han har som ingen anden grebet Ideen , optaget den 
saaledes i sig, at han med Geniets Udholdenhed har 
holdt fast ved den og ikke sluppet den, før han havde 
bragt den til Udførelse. Han var en Aladdin, hvem 
Appelsinen faldt i Turbanen! Ja maaske. Men en 
Aladdin med sin urokkelige Tillidsfuldhed og sit sikre 
Instinkt er heller ikke nogen almindelig Mand. Fablen 
om Æget, som Columbus præsenterede for de Lærde, 
er ikke ilde. Lad den være opdigtet som saa meget 
andet, der knytter sig til hans, saa vel som til andre 
historiske Berømtheders Liv, og lad den høre hen et 
helt andet Sted^). Som om saa mange andre „historiske 
Ord" kan man sige om den: Se non é vero, é ben 
trovato ! 



^) Se Ruge, Chr. Colomb, p. 132. Det skal være Brunel- 
leschi, der har sagt det, da han byggede Kuplen paa 
Firenzes Domkirke. 

Ogsaa en anden Lod deler han med de betydelige 
Mænd, den, at den store Almenhed gjør sig et falsk 
Begreb om sin Helt. Ja, maaske er det mere Til- 
fældet med ham end med mange andre. Og det kan 
ikke være anderledes. Thi de Lærde have stridt og 
strides om næsten alt, hvad der vedkommer ' hans Liv, 
lige fra, hvor og hvornaar han er født, til det Sted, 
hvor han ligger begravet. Der er ikke blevet kæmpet 
ivrigere om, hvilken af de syv Stæder der havde 
Æren af at have fostret Homer, end i hvilken By i 
Norditalien Columbus har set Lyset. Skjønt han baade 
selv og flere af hans Samtidige have sagt, at han var 
en Genoveser, behøver dette jo ikke alene at gaa paa 
selve Byen Genova, da Navnet almindelig benyttes af 
Indbyggerne i hele Hertugdømmet eller Provinsen, og 
mindst ti Flækker i Genovas Omegn paa Rivieraen 
ere blevne udpegede, nemlig Pradello, Cogoleto, Savona, 
Nervi, Albissola, Bogliasco, Cosseria, Oneglia, Chiavari 
og Novare. Beviserne samle sig dog mere og mere 
om selve Genova og Savona; det er navnlig Harrisse 
og StaglienOy der have bidraget til at oplyse dette For- 
hold. Desuden ere i Norditalien Milano (af VaUanas, 
i ,,Compendio de cosas notables de Espana^, Sevilla 
1550), Modena (af Spotorno, „Della origine e della patria 
di Cr. Colombo", Genova 1819, I), Cuccaro, Finale 
(af Bossi, „Vita di Cr. Colombo", Milano 1818) og 
Piacenza (som har haft en ivrig, men uheldig Advokat 
i Professor Luigi Ambiveri, „Della Piacentinitå di Cr. 
Colombo", Piacenza 1882) blevne nævnte. Komisk nok 
har man ogsaa villet gjøre Columbus til en Englænder 

(Charles Molloy, „De jure maritimo", London 1676), 
og ligefrem latterligt er det Forsøg, som de corsicanske 
Gtgstlige Casanova og Peretti i den nyeste Tid have 
foretaget for at faa Verden til at tro, at han er født 
i Calvi paa Corsica, og som fik den franske Regering 
til at løbe med Limstangen, da den 1882 gav sit Til- 
sagn om Hjælp ved Oprettelsen af en Columbusstatue 
derovre. Angaaende Columbus* Fødselsaar ere An- 
skuelserne om muligt endnu mere forskjellige, idet 
Afvigelserne spænde over mere end tyve Aar. Striden 
om dette Punkt har grupperet sig omkring de tre Aar 
1436, 1446 og 1456, og alle de^ Kæmpende have 
kunnet hente Beviser for deres Standpunkt fra ind- 
byrdes modsigende Udtalelser i Columbus' Skrifter eller 
i „Historie". Det midterste Aarstal er dog nok omtrent 
det rigtigste, hvad der fremgaaer af de af Harrisse 
fremdragne Notariatsakter fra Genova, hvori Columbus 
optræder som Vidne og efter genovesisk Ret da maa 
være myndig eller mindst 25 Aar. Efter disse Papirer 
maa han være født mellem 2ode Maj 1446 og 20de 
Marts 1447. I det Hele taget hviler der Dunkelhed 
over hele hans Ungdoms- og Manddomstid, lige til han 
foretager sin første Rejse 1492, og mange Steder er 
Sløret saa tæt, at Billedet helt udviskes; det gjælder 
mere eller mindre hans Opdragelse, første Livsstilling, 
Tiden, hvornaar han gik til Søs, de tidligere Rejser, 
der have skaffet ham Erfaring, Tidspunktet, hvornaar 
han fattede sin Plan, hans Ophold i Portugal, der uden 
Tvivl har haft afgjørende Betydning, hans Henvendelse 
til de forskjellige Regeringer osv. 

Dertil komme de mange Myther, der have dannet 
sig om ham, dels ved hans egen Upaalidelighed og 
Hang til at overdrive, dels ved Sønnen Fernando 
Oolons Levnedsbeskrivelse, der er kommen til os i 
forvansket Skikkelse. Yderligere ere disse Myther ud- 
smykkede af senere Skribenters Fantasi. Jeg gjør blot 
opmærksom paa Fablen om hans adelige Fødsel, hans 
Studeringer i Pavia, Ankomsten til Portugal efter et 
Søslag og Skibbrud, hans Mission som Kristendommens 
Forkynder, og Lænkerne, som han fik med i Graven. ^) 

Og ikke nok med alt dette. For yderligere at 
forplumre Spørgsmaalet er der traadt Hensyn til, som 
ere den historiske Forskning uvedkommende. De reli- 
giøse Lidenskaber ere satte i Bevægelse af Kanonisa- 
tionspartiet, der har stemplet Mænd som Humboldt og 
Washington Irving som hans Fjender, fordi de ere 
Protestanter ; deres Skrifter om ham skulle være Frugten 
af en „protestantisk Sammensværgelse". Den hoved- 
sagelige Grund til, at Koselly de Lorgues og hans Til- 
hængere holde paa 1436 som Columbus* Fødselsaar, er 
den, at en Mand i den Alder ikke kan have indladt 
sig paa Kj ærlighed sforholdet til Beatriz Enriquez i 
Aaret 1487 (Columbus skulde den Gang altsaa have 
været 51 Aar), men nok kan have giftet sig med 
hendel Sønnen fik han da i alt Fald. Og det er blot 



^) Undersøgelsen om Upaalideligheden ved „Historie del 
Fernando Colombo" og om flere af de her nævnte 
Spørgsmaal har jeg gjort Rede for i Geografisk Tids- 
skrift y X, og udførligere behandlet og ført videre i 
Æmner og Kuriositeter fra Columbustiden. 

et Exempel blandt mange paa, hvorledes dette fana- 
tiske Parti skriver Historie. Ogsaa Patriotismen er 
benyttet baade af disse og andre Forfattere til at rejse 
Storm om mange af Stridsspørgsmaalene. Hvad er 
der f. Ex. ikke ødslet af „Patriotisme" paa Spørgs- 
maalet om, hvor Columbus er født; ja denne patrio- 
tiske Iver har endog faaet Folk til at begaa de latter- 
ligste og modbydeligste Falsknerier.^) Det er ogsaa 
Patriotismen („R^^^^l^'^ogsp^'triotismen"), der gjør Stri- 
den saa bitter mellem spanske Skribenter paa den ene 
Side og italienske eller dominicanske . og andre ameri- 
kanske Forfattere paa den anden. Hvor ofte er ikke 
den Utaknemlighed, som Spanien har vist mod den 
store Mand og hans Efterkommere, ført i Marken, 
naar det handlede om den spanske Regerings brudte 
Løfter eller om, hvorvidt Columbus ligger begravet i 
Habana eller i Santo Domingo! Paa Amerikanist- 
kongressen i Madrid 1881, da Spørgsmaalet om Graven 
var mest brændende, turde man ikke engang berøre 
det, da Stoffet var for brændbart. 

Vort Aarhundredes utrættelige Forskning, der har 
taget sin Begyndelse fra Navarretes fortrinlige Akt- 



^) Det er interessant at læse Harrisses Gjendrivelse („Chr. 
Colomb et la Corse^, Paris 1883, og ^Chr. Colomb, 
les Corses et le gouvernement fran^ais", Paris 1890) 
af de næsten utrolige Løgne og Falsknerier hos Casa- 
nova („La vérité ou Torigine et la patrie de Chr. Colomb"^ 
Bastia 1880) og Peretti („Chr. Colomb, Fran^ais, Gorse 
et Calvais", Paris 1888). En kort Redegjørelse af Sagen 
findes hos Ruge, Chr. Columbus, Dresden 1892, p. 16 — 19. 

2 

samling („Coleccion de los viages y descubrimientos 
que hicieron por mar los Espanoles desde fine del siglo 
XV", 5 vol., Madrid 1825—37) og Humboldts og 
Washington Irvings Bøger, har dog bidraget meget 
til at opklare denne for Menneskehedens Udvikling saa 
overordentlig vigtige Periode og rense dens Historie 
for de mange Seklers falske Paahæng. Den sidste og 
mest frugtbringende Epoke har sit Udgangspunkt fra 
Harrisses Optræden 1866 („Bibliotheca Americana ve- 
tustissima. A description of works relating to Ame- 
rica^ published between the years 1492 and 1561", 
New- York). Literaturen er voxet i stedse stigende 
Orad, jo mere man har nærmet sig Firehundredaars- 
festen, Undersøgelsen af de spanske og italienske Ar- 
kiver bliver dreven som ingen Sinde før ^), og Opdagelsen 
af nye Aktstykker følger saadan Slag i Slag, at man 
maa tage sig meget i Agt for at støtte sig til Bøger, 
der blot ere et Par Aar gamle; ja Forfattere — som 
Harrisse og Peragallo, i hans Bog „Chr. Colombo e la 
sua famiglia, Lisboa 1888" — angive ofte Datoen for. 



^) Harrisses lille Skrift „Le quatriéme centenaire de la 
découverte du nouveau monde. Lettre adi'essée å Son 
Excellence le ministre de rinstruction publique du 
royaume d'Italie par un citoyen américain". Genes 
1887, hvori han opfordrer Italien til at tage Del i Fest- 
lighederne ved Firehundredaarsfesten, „ikke alene ved 
Festmaaltider, Taler og Fyrværkeri", men ogsaa vad 
en grundig Undersøgelse af de italienske Arkiver, har 
vistnok bidraget betydeligt til Nedsættelsen af Commis- 
sione per la Raccolta Colomhianay som med Iver har virket 
fra 1888. 

hvornaar Trykningen af deres Arbejder er tilendebragt. 
Yanskeligheden ved at følge med i Literaturen forøges 
imidlertid betydelig ved den Omstændighed, at mange 
af Bøgerne trykkes i saa faa Exemplarer og ere saa 
dyre, at det næsten er uoverkommeligt for den Enkelte 
at faa fat i dem. Det gjælder saaledes de fleste af 
Harr isses og Peragallos Bøger; den førstes Værk om 
Columbus i to Bind koster nok 100 Francs, og 
Peragallos ovennævnte Bog er trykt i 200 Exem- 
plarer, hvoraf kun de 100 ere komne i Boghandelen ! 
Ikke meget lettere for de offentlige Biblioteker er det at 
erhverve sig Bøgerne, da de faa Exemplarer rives bort 
af de fanatiske, især amerikanske Samlere af al Lite- 
ratur, der vedrører Columbus. For de mindre Stater 
spiller naturligvis ogsaa Prisen en Kolle. Medens saa- 
ledes vort kongelige Bibliotek er ganske godt forsynet, 
hvad den ældre Columbusliteratur angaaer, er det kun 
tarveligt stillet med Hensyn til vor Tids (Peragallo 
er, saa vidt jeg véd, slet ikke repræsenteret). Den, 
der vil sætte sig ind i Stridsspørgsmaalene, maa derfor 
for mange Bøgers Vedkommende lade sig nøje med 
de ufuldstændige Referater og Kritiker i de geografiske 
og historiske Tidsskrifter, og ofte mangle disse ogsaa 
paa vore Biblioteker. 

Det er ikke Hensigten her at give en Fremstil- 
ling af Columbus' Liv og Gjerning. Skulde den gjøres 
kort og i al Almindelighed, vilde det vistnok kjede 
Læserne af „Geografisk Tidsskrift", da jeg ikke vilde 
kunne fortælle dem noget Nyt, tilmed i denne Tid, 

»da der er skrevet saa meget om Sagen; og skulde 

2* 

det være en indgaaende Fremstilling, som helt igjen- 
nem støttede sig paa de nyeste Undersøgelser, vilde 
Artiklens Omfang langt overskride, hvad et Tidsskrift 
kan indrømme. Derimod kan det maaske interessere 
at høre lidt nøjere om enkelte omstridte Punkter^ 
noget om, hvad der førte Columbus paa lians Ide, og 
om, hvor han landede den 12te Oktober 1492. 



II. 
Columbus og Island. 

At Columbus har været paa Island, har intet 
andet at støtte sig til end følgende. 

I „Fernando Colombos Fortællinger" (Kap IV^ 
Bl. 8,2) og hos Las Casas, „Historia de las Indias" ^),. 
som har benyttet Fernando Colons originale, nu 
tabte Manuskript^), fortælles der: „I en Memoire 
eller nogle Anmærkninger (annotatione) , som han 
(Columbus) skrev for at vise, at alle fem Zoner ere 
beboelige, og idet han benyttede Beviser fra sin 
egen Erfaring som Sømand, siger han: Aar 1477 i 
Februar Maaned sejlede jeg 100 Mile (leghe, o: 5 
Breddegrader) forbi Øen Tile (Thule), hvis Sydkyst 
er fjernet 73® og ikke 63^, som nogle sige, fra 



*) Publicada ahora por vez primera conforme å los 
originales del autor. Findes i Coleccion de Docu- 
mentos para la historia de Espafia, T. LXII, p. 4S. 

^) Se Geografisk Tidsskrift, X, p. 3S; udførligere i 
Æmnei' og Kuriositeter osv. p 85. 

Ækvator; heller ikke ligger den indenfor den Linje, 
•der begrænser Vesten hos Ptolemæos, men langt 
mere vestlig. Og til denne 0, der er saa stor som 
England, gaa Englænderne, især de fra Bristol, med 
derer Varer. Paa den Tid , da jeg kom derhen , var 
Havet ikke tilfrosset, og saa stort var Tidevandet, 
si det nogle Steder steg 26 (Las Casas har 25) 
Favne og faldt lige saa meget i Højden. Dette er 
det sande Tile, som Ptolemæos omtaler, men af de 
<3e Nyere kaldes Øen Frislanda." 

Tile, „det yderste Thule", som Oldtiden kaldte 
•den, er Island; Frisland er maaske Færøerne. Be- 
retningen skal altsaa findes i et Skrift af Columbus 
„Om de fem Zoners Beboelighed", som man dog 
ikke kjender, og fremsættes alene for at vise, at 
Havet ikke fryser til i den kolde Zone. 

Denne Beretning er, saa vidt jeg véd, første 
<Tang omtalt her i Norden af Zahrtmann (i en Af- 
handling „Om Zeniernes Rejser" i Nordisk Tids- 
skrift for Oldkyndighed, II, 1883, p. 25), i) og 
^pørgsmaalet om^ at Columbus paa denne Rejse 
skal have faaet noget at vide om Nordboernes Far- 
ter omkring Aar 1000 og derigjennem være paavir- 



^) Tidligere er den omtalt hos Malte -Brun, Précis de 
la Géographie universelle, 2. édit, p. 397 og 406, som 
dog kun berører den for at vise, at Columbus har 
været i disse nordlige Farvande, uden at tale om, 
at han har været i Land paa Island, og hos Washing- 
ton Irving, History of the life of Columbus, I p. 69 og 
IV p. 224. 

ket i sin Ide om at finde en vestlig Vej til Asien ^ 
fremsattes umiddelbart efter af Finn Magnusen (i en. 
Afhandling »Om de Engelskes Handel paa Island^ 
i samme Tidsskr., samme Bd.). Det er hans Hypo- 
tese, som er bleven lagt til Grund af alle senere 
Forfattere, der ere komne ind paa dette Spørgsmaal, 
og især er den med Glæde bleven adopteret og slaaet 
fast af de ovennævnte amerikanske Forfattere, der. 
angribe Columbus som den, der har smykket sig 
med laante Fjer. Efter at Finn Magnusen ved et 
gammelt Dokument fra Marts 1477 har godtgjort, 
at Jorden i det nordlige Island virkelig i den Maaned 
var fri for Sne — og Humboldt^) og Peschel frem- 
drage begge, saa vidt jeg erindrer, dette Dokument 
som et Bevis paa, at Beretningen i „Historie" er 
sand — bemærker han, at den daværende Biskop 
paa Skalholt, Magnus Ejolfsøn, netop i Foraaret eller 
Sommeren 1477 visiterede Kirkerne i Omegnen af 
Hvalfjorden i det sydlige Island, den Havn, der 
var mest besøgt paa de Tider. Dér tænker han. 
saa, at Biskoppen kan være truffen sammen med 
Columbus, som maaske er gaaet i Land dér (den 
eneste Støtte for, at Columbus har været ved Syd- 
islands Kyster, kan Finn Magnusen finde i, at han 
omtaler Øens sydlige Breddegrad), og kan have for- 
talt ham noget om Nordboernes Vinlandsrejser. Disse 
Rejser, mener Finn Magnusen, maa Ejolfsøn have^ 
haft Kjendskab til, da han fra 1470 havde været 



^) Examen critique etc. II, p. 113. 

Abbed i Klostret paa Helgafell, hvor de ældste Efter- 
retninger om disse Rejser vare blevne skrevne, da 

• 

det var den Egn, hvorfra de mest fremragende 
Opdagere vare udvandrede, og her vare Efterretnin- 
gerne antagelig blevne omhyggelig bevarede. Den 
her omtalte Hypotese fremsætter vel Finn Mag- 
nusen kim i en Anmærkning i sin Afhandling^); 
men Konklusionen staaer i Texten og lyder saaledes : 
„Længe har man vidst, at Verdens og Menneskenes 
Skæbne ofte hænger i de fineste Traade, hvis Ret- 
ning Historien tidt har ondt ved at følge, men sjæl- 
dent er det dog, at den først tydelig øjnes efter 
fulde tre Aarhmidreders Forløb. Dette forekommer 
mig dog at være Tilfældet ved det nærværende Æmne,. 
idet man nu først har grundet Anledning til at mene,, 
at det ringe og ufrugtbare Island ikke alene har frem- 
bragt de Mænd, som vare den nye Verdens første Op- 
dagere, men at det og har vist den udødelige Helt, 
som længe troedes at burde alene nyde Æren derfor,, 
den Vej, hvorpaa han kunde fortsætte og fuldbyrde 
deres Opdagelser, paa en saadan Maade, at Jordkloden 
derved viste sig i en ny Skikkelse, og Menneskeverde- 
nen efterhaanden , skjønt i et forholdsmæssigt saare 
kort Tidsrum, overgik til en ny TUstand og Leveor- 
den, saavel i legemlig som i aandelig Henseende ^^ ^) 

Men hele denne Hypotese forekommer mig at 
være den pure Fantasi, som mangler al Sandsynlighed,. 



^) Anf. Skrift, p. 129. 
^) Anf. Skrift, p. 166. 

hvad ogsaa baade Gustav Storm og Thoroddsen have 
paavist. ^) Hvad Bevis er der i det Hele taget for, at 
Columbus har været i Land paa Øen? Man skulde 
snarere gætte paa det modsatte, da han ikke en Gang 
kj ender Øens rigtige Navn. Naar Finn Magnusen 
siger, at det kunde synes, som om Columbus har hørt 
om Navnet, men ikke rigtig har villet anerkjende dets 
Betydning, da han kom dertil i Februar uden at finde 
Is, er dette noget vel løst^ og lidt komisk lyder det, i 
alt Fald for mig, naar han mener, at Columbus' Udsagn 
om, at de nyere Forfattere kalde Øen for Frislanda, 
maaske kan bero paa, at Søfolkene paa hans Spørgs- 
maal om, hvor de rejste hen eller hvorfra de kom, 
have svaret ham „for Island" (nu „Iceland") og „fra* 
(eller) fro* Island" , hvilke Ord i begge Tilfælde nemt 
kunde komme til at lyde som „Frisland". Storm og 
flere andre, som Biidinger^) , mene, at Columbus er 
kommen derop med et Skib fra Bristol (hvad Ordene 
hos Fernando Colon kunne tyde paa), der har værot 
ude paa Torskefiskeri. Og Tanken om Bristol som 
Udgangspunkt har ogsaa nogen Sandsynlighed for sig, 
naar man erindrer, at denne By allerede i det 15de 
Aarhundrede stod i stadig Handelsforbindelse med Is- 
land, og at andre Opdagere ere dragne ud fra denne 



^) Gustav Storm, ,, Studier over Vinlandsrejserne", i Aar- 
bøger for nord. Oldkyndighed, 1887, p. 370, og Thorodd- 
sen, Geogr. Tidsskrift, X p. 128. Ogsaa Edv Erslev („Nye 
Oplysninger om Brødrene Zenis Rejser", Geogr. Tidsskr. 
1884) har berørt Sagen. 

*) Mitteilungen der k. k. Gesellsch. zu Wien, XXII, 1889. 

Havn, saaledes den lærde Sømand Thomas Lloyd eller 
Xyde, der 1480 sejlede ud for at finde Fantasiøen 
Brazylle og nok ogsaa de syv Byers (der skulde 
ligge vestfor Island), men som blev overfalden af 
Storm og vendte tilbage uden Resultat efter ni Maane- 
ders Forløb^); ogsaa John Cabot gik ud fra Bristol. 
Men Fiskefartøjerne plejede ikke at søge Havn, som 
Storm fortæller. Rejsen behøver jo for Resten slet 
ikke at være udgaaet fra Bristol; Columbus kan jo 
være sejlet lige fra Portugal, hvor han opholdt sig i 
de Aar. Men lad nu ogsaa Columbus have været i 
Land paa Island og være kommet ind i Hvalfjorden 
— det eneste, som allerede nævnt, der kan tyde paa, 
at han har været ved Sydkysten, er den Omstændig- 
hed, at han taler om Islands sydlige Breddegrad — 
hvad taler saa for, at han har truffet Biskoppen, som 
maaske har visiteret Saurbæ Kirke langt hen paa 
Foraaret eller om Sommeren? og at Columbus har gjort 
et længere Ophold paa Øen, kan man strax sige, ikke 
har været Tilfældet. Og har den den Gang ukjendte 
Columbus, som maaske endog har rejst som Matros, 
virkelig truffet Biskoppen, have de vist haft Vanske- 
lighed ved at tale sammen, det skulde da være paa 
Latin, som Finn Magnusen selv mener. Og endelig 
er det slet ikke sikkert, at Ejolfsøn har haft Kjend- 
skab til Vinlandsrejserne ; det sidste Skib kom til 
Norge fra Grønland i Begyndelsen af det 15de Aar- 



*) Se Harrissey Chr. Colomb. I, p. 317, og Jean et Sebastian 
Cabot, Paris 1882, p. 44. 

hundrede. Det Sidste er maaske Smaaindvendinger; 
dog mener jeg, at de alle have nogen Vægt med Hen- 
syn til at vise det Uholdbare ved Hypotesen. 

Saa vidt Finn Magnusen, som naturligvis vild& 
være kommen til et helt andet Resultat, hvis han 
havde kjendt vore Dages Undersøgelser. Hvor ringe 
Kjendskabet til Columbus' Historie var den Gang, kan 
man se ved blot at læse Indledningen til hans Af- 
handling; og om „Historie del Fernando Colombo" 
vidste han saa godt som intet. ^) 

Thi det er netop min Hovedindvending mod Be- 
retningen i „Historie", at man maa have saa ringe 
Tillid til den, efter hvad der i vor Tid er fremkom- 
met om den lille Bog. „Historie" er nu saa langt fra 
at være den Hovedhjørnesten til det amerikanske Fast- 
lands Historie, som Washington Irving kalder den, at 
Harrisse endog erklærer, at han har stræbt efter at 
skrive sit store Værk om Columbus uden at tage det 
Mindste fra den. Lad det gaa med Fejlene og Over- 
drivelserne i Beretningen, som naar Islands Størrelse 
sættes lig med Englands, dens sydlige Bredde angivea 
til 73 i Stedet for 6372^ ^), og Tidevandets Højde siges 
at være 26 Favne, medens den intet Sted overstiger 
ca. 3 Meter. ^) Den Slags Unøjagtigheder kan man 



') Se det anf. Skrift, p. 167. 

-) Vivien de St,- Martin (Hist. de la Géographie et des. 

découvertes, Paris 1873, p. 316) mener, at Afskriveren 

kan have forbyttet Tallene 68 og 73. 
^) Naar Storm (Norsk Morgenblad, 4. Aug. 1892) siger, at 

finde saa mange af i Columbus' Beretninger fra hans 
andre Kejser; Tallene eré ofte lige saa, om ikke mere 
overdrevne. Saaledes angiver han i Skibsjournalen paa 
sin første Rejse, at Cuba ligger under 42 ^ i Stedet for 
under 21 ^ N. Br. ^); en lignende Fejltagelse forekom- 
mer ved Haiti, hvis Bredde han sætter til 34 i Stedet 
for 20^ ^), og paa sin sidste Rejse lader han Fast- 
landet ligge paa 5 i Stedet for paa 10^. Thoroddsen 
påaviser ogsaa, at en Polarrejse i Februar 100 leghe 
(o: ca. 75 Mil) Nord for Island er meget usandsynlig, 
da Handels- og Fiskerskibe sjælden færdes omkring Is- 
land eller endnu nordligere om Vinteren. Han mener, 
at Columbus maa have sejlet fjærnt fra Østlandet op 
imod Spitzbergen, hvis han skulde naa saa langt Nord 
for Island, da Drivisen paa den Tid ikke er langt fra 
Nordkysten. Men det, som gjør mig mest mistroisk, er, 
at Columbus selv i den ganske anderledes paalidelige 
Skibsjournal under 21de December 1492^) ved at om- 



Fortællingen vidner om en kyndig Navigator, forundrer 
det mig Kdt. 

^) Se Skibsjournalen 30te Okt. og 2den Nov. hos Navarrete,. 
Col. de los viages etc. I, p. 44 og 47. Gelcich (Zeitschr. 
der Gesellsch. fiir Erdkunde, XX, p. 293) mener dog, at 
Columbus umulig selv kan have begaaet denne Fejl^ 
da han andre Steder viser, at han meget godt véd, iit 
at han ikke befinder sig paa saa nordlige Breddegrader;. 
Fejlen maa skyldes Las Casas, hvis Uddrag af Journa- 
len er det eneste, man har, og som maa have læst galt. 
i Columbus' Manuskript. 

^) Skibsjournalen af 13de Dec, Navarrete, I, p. 89. 

^) Navarrete I, p. 101. 

tale, hvor viden om han er kommen paa sine Hej- 
ser, angiver England som det yderste Land mad Nord 
uden med et Ord at nævne Tile eller Thule. Hvorfor 
skulde Columbus paa dette Sted lade være med at for- 
tælle, at han havde været ca. fem Breddegrader nord- 
for ,.det yderste Thule" af andre Grunde end den, at 
han ikke har været der? Man kan her som saa mange 
Steder i „Fernando Colons Fortællinger" ikke undlade at 
gætte paa, at Beretningen enten maa bero paa en mundt- 
lig Fortælling af Faderen, der har overdrevet for at 
udsmykke sine Rejser, eller skyldes den Pen, der har 
forvansket „Historie". Ruge^) mener endog, at hele 
Beretningen i „Historie" er lavet, for at Senecas Spaa- 
dom, der findes i hans Sørgespil Medea (Akt II, Scene 
ni), fuldstændig skal gaa i Opfyldelse og passe paa 
Columbus. Stedet, hvis Tydning forøvrigt er omstridt, 
lyder i „Histories" Oversættelse omtrent saaledes: 
„Der vil komme Aarhundreder i de seneste Tider, i 
hvilke Oceanet vil løse Tingenes Lænker og aabne et 
stort Land, og en anden end Tiphys (Styrmanden paa 
Argo) vil opdage nye Verdener, og Thule vil ikke mere 
være det yderste Land" ^). Og „Historie" tilføjer: 



*) Christoph Columbus, p. 45. 

^) „Venient annis sæcula seris 

Quibus Oceanus vincula rerum 
Laxet, et ingens pateat tellus, 
Tiphysque novos detegat orbes, 
Nee sit terris ultima Thule". 
I Stedet for „Tiphys" er nok „Thetis" (Havet) den 
rette Læsemaade. Humboldt forklarer Stedet noget an- 
derledes i „Examen critique". 

„Dette gjælder nu som ganske sikkert at være gaaet i- 
Opfyldelse i Admiralens Person". Da Thule ikke mere 
skal være det yderste Land, maa Columbus være sejlet 
langt forbi det, „og det endog midt om Vinteren for 
at gjøre Underet endnu mere slaaende", som Ruge siger^ 

Kort sagt, der kan intet som helst bygges paa 
Ordene i „Historie". Men lad det nu ogsaa have sin. 
Rigtighed altsammen, at han har været paa Island og 
hørt om Vinlandsrejserne — dem kan han jo for Resten 
ogsaa have hørt om uden at have været paa Island, f. Ex.. 
i Bristol, som Budinger siger, maaske i Italien selv,. 
hvor disse Rejser vel allerede vare kj endte paa den 
Tid , hvad Malte-Brun gjør opmærksom paa ^), og An-^ 
tydninger af disse Lande findes virkelig ogsaa paa 
Kort fra det 15de Aarhundrede (Zeniernes Rejser), eller 
ved at læse Adam af Bremen, som Finn Magnusen 
tænker sig — hvad saa? Er der Sandsynlighed for, at 
dette skulde have givet Jiam Ideen til hans Opdagelse? 
Nej, det mener jeg ikke, og det af flere Grunde. 

Den ene er uomstødelig: Columbus har ikke et 
eneste Sted i sine Skrifter anført, at han kjendte disse 
Rejser; havde det været Tilfældet, havde han selv- 
følgelig benyttet dem som Støtte for sin Teori, da han 
ellers har samlet alle de forskjelligste Beviser for, at der 
laa Lande mod Vest. Heller ikke anføres der noget 
om det i „Historie" (Kap. VI — IX), og hos Las Casas^ 
(lib. I, cap. XIII)^), hvor alle de Argumenter, der 



^) Précis de la géogr. univ. I, p. 499. 

^) I Colleccion de docum^ p. la hist. de Esp., LXII, p. 97^ 

kunne tjene til Støtte for Columbus' Antagelse, at der 
laa Lande i den Eetning, ere samlede sammen. Grundene 
ere ordnede i tre Grupper: 1) de naturlige (at Jorden 
er rund, og at man derfor vil komme til Land ved at 
sejle i vestlig Eetning), 2) Udsagn af berømte Forfat- 
tere (Aristoteles, Averroés, Seneca, Strabo, Plinius, Marco 
Polo, Mandeville, Petrus AUiacus, og især Toscanelli), og 
endelig 3) Sømændenes Fortællinger om, at der fand- 
tes Lande og Øer mod Vest. I det sidste Afsnit sav- 
ner man enhver Antydning af Vinlandsrejserne. Og 
desuden, havde han faaet Impulsen fra disse Eejser, 
var han naturligvis ikke styret mod Vest fra Can arierne, 
men gaaet over Irlands eller Islands Bredder. Nej, 
hvad Columbus vilde finde, var Marco Polos Katay 
{Kina) og Zipangu (Japan), og det var ogsaa den Vej, 
der var angivet i Toscanellis Brev, (som jeg skal om- 
tale nedenfor), og som han fulgte. Af samme Grund, 
at der ingen Antydning findes i Columbus* Skrifter, 
troer jeg heller ikke en Gang, at denne Eejse mod 
Nord — hvis han overhovedet har foretaget den — 
har bidraget til at bestyrke ham i hans Plan; saa vilde 
han naturligvis ogsaa have nævnt det. Har han gjort 
Eejsen, har det vist alene været i den Hensigt at over- 
bevise sig om, at Thule ikke laa under en Linje, som 
afsluttede den beboelige Zone. ^) 



*) Se Kunstmanrty Die Entdeckung Amerikas, Mtinchen 
1859, p. 74, og Lélewély Géographie du moyen åge, Breslau 
1852, III p. 106. Peschel (Gesch. des Zeitalters der Ent- 
deckungen, p. 84) mener, at Columbus snsrere vilde 
have ladet sig afskrække ved at høre noget om disse 

En anden Grund til, at jeg ikke vil fæste Lid til 
Islandsfarten og dens Indvirkning paa Columbus, er 
min Tro paa, al han allerede før 1477 ikke alene 
havde undfanget Ideen, men i Hovedsagen lagt Pla- 
nen for, hvilken Vej han vilde rejse. Det er det, jeg 
skal søge at vise i det næste Afsnit. 

III. 
Columbus og Toscanelli. 

Planen til sin Eejse har Columbus lagt i Portu- 
gal, derom kan der ikke være Tvivl; men Ideen har 
han rimeligvis allerede haft i den første Tid af sit 
Ophold dér, om ikke før. 

At gaa ind paa Enkelthederne ved, hvad der har 
ført ham paa Ideen; at vise, hvor naturligt det er, at 
Columbus var fostret i Italien, der som intet andet 
Land i Middelalderen var rigt paa dristige Rejsende og 
Søfarere og paa dygtige Kartografer og Kosmografer; 
hvorledes det omtrent gav sig af sig selv, at han gik 
til Portugal, da først en Gang Opdagelsesfeberen var 
faret ham i Blodet; hvor almindelig de Tiders Tro 
var, at der laa ukjendte, rige Lande mod Vest, og at 
disse Rygter, der havde holdt sig lige fra Oldtiden, fik 
fastere Former ved Marco Polos, Mandevilles og andre 
Rejsendes Beretninger og ved bestemte Angivelser 



øde Lande; Budinger (Mitt. der k. k. Gesellsch. zu Wien, 
Xn, 1889) mener det modsatte. Derom kan der jo stri- 
des til evig Tid- 

paa Kortene fm det 14de og 15de Aarhnndrede — 
alt det er der ikke Plads til her. Portugisernes Opdagel- 
ser i Atlanterhavet og langs Afrikas Kyster (Azorerne« 
Canarieme, CapTerdeme) æggede Lysten og gav de fanta- 
stiske Forestillinger Næring. Var der noget Land, der 
skulde drive Columbus fremad , var det Portugal. Af 
^ Historie*^ (Kap. VIII) se vi, hvor ivrig Columbus har 
lyttet til Sømændenes Beretninger om Landene, som 
fandtes i det fjæme Vesten; med Begjærlighed samlede 
han kosmografiske Forestillinger og Beviser fra For- 
fattere (p Historie'*, Kap. VII): især hsæ Petrus AU iactts^ 
(Pierre d'Ailiy) ^Imago mundi**, en Bog, der er skrevet i 
Begyndelsen af det 15de Aarh undrede, været ham en 
vigtig Kilde. En lille Folioudgave, trykt i Paris omkring 
1480 og forsynet med Noter af Columbus, findes endnu 
i det Colombinske Bibliotek i Sevilla. Men aUe ere 
dog enige om, at den egentlige Impuls har han faaet 
fr-a Toscanellis Brev, Det er det. der har givet hans 
Ide fast Form. ^) 

I Kap. VII (Bl. 16,2) af „Historie'' fortælles, at 
det var en florentinsk Læge Paolo, som endelig gav 
Columbus de afgjørende Grunde, hvorpaa han støttede 
sin store Plali. Det berettes, at Paolo var Ven med en 
Kannik i Lissabon ved Navn Fernam Martinez (Kong 
Alfons Vs Skriftefader), med hvem han stod i stadig 
Brevvexling. I deres Breve var der Tale om de Sø- 
farter, der foretoges mod Syd langs Afrikas Kyster, 



^) Humboldt (Kosmos, II, p. 286) mener dog mærkelig 
nok, at Petrus Alliacus har haft større Indflydelse 
paa ham. 

og om dem, som vilde kunne foretages mod Vest. Da 
Columbus havde hørt om disse den florentinske Læges 
Breve, som levende interesserede ham, fik han den Ide 
at skrive ham til, og ved en florentinsk Kjøbmands, 
Lorenzo Girardis, Mellemkomst (Las Casas kalder ham 
Birardo), som den Gang var bosat i Lissabon , skrev 
han om dette til Mester Paolo og sendte ham en, lille 
„Sfære", hvorpaa han havde mærket de Lande, han troede 
at kunne opdage. Herpaa svarede Lægen ham med 
et latinsk Brev. Brevet bestaaer af en kort Indledning 
til Columbus selv og den Skrivelse, som han tidligere 
havde sendt Fernam Martinez. Derpaa følger et andet 
Brev til Columbus. Brevene, der findes i „Historie" 
Kap. VIII, skulle vi snart komme tilbage til. Colum- 
bus' Breve, som sandsynligvis vilde kunne sprede alt 
det Mørke, der hviler over denne Sag, ere desværre 
gaaede tabte. 

Den Læge, der her omtales, er den lærde Natur- 
forsker og Astronom Paolo dal Pozzo Toscanelli, født i 
Firenze 1397, død 1482^). Han gav sig ogsaa ivrig 
af med Kosmografi, stod i Forbindelse med Kejsende, 
Søfarere og Korttegnere og har vist allerede tidlig 
gjennem Studium af Ptolemæos og Marco Polo tænkt 



^) I den seneste Tid har man villet bevise, at Toscanelli 
endnu levede 1493, saa at han har kunnet ei-fare, hvor- 
ledes Columbus havde bragt sin Phm til Udførelse, og 
baade Peragallo (Colombo e la sua famiglia) og Biidinger 
(Mitt. der k. k. geogr. Gesellsch. zu Wien, 1889, p. 414) 
fremføre det; men det er urigtigt, hans Dødsdag er 
15de Maj 1482. 

3 

sig 7 at man bedst og kortest kunde finde Østasiens 
rige Land ved at drage mod Vest. Af særlig Betydning 
i denne Henseende har vist hans personlige Bekjendt- 
skab med Nicolo de Conti været. Det var en venetiansk 
Kjøbmandy der havde besøgt Indien i første Halvdel 
af det 15de Aarhundrede, og som paa Hjemrejsen var 
bleven fangen af Pirater og af Trang var gaaet over til 
Islam. Da han atter kom til Evropa, vendte han sig til 
Pave Eugen IV, som opholdt sig i Firenze 1439 — 42, 
for at faa Aflad for denne sin Synd, og dér traf han 
sammen med Toscanelli. 

Kjærnepunktet i Brewexlingen, Brevet til Femam 
Martinez, har man indtil for en Snes Aar siden kun 
kjendt i den italienske Oversættelse i „Historie" , og 
naar man erindrer, at Brevet rimeligvis først er over- 
sat paa Spansk af Fernando Colon og derfra paa 
Italiensk af UUoa^), (derpaa atter til Spansk af Barcia 
i „Historiadores primitives da las Indias Occidentales", 
I, Madrid 1749, og i Navarrete II, p. 1), er det na- 
turligt, at det havde undergaaet Forandringer og kun 
kunde benyttes med Varsomhed. Ogsaa Las Casas, 
hvis „Historia de las Indias" nu er bleven udgivet, 
har Brevet i spansk Oversættelse ^) ; men det er rime- 
ligt, at ogsaa han har denne fra Fernando Col6ns 
spanske Manuskript, som vi nu vide, han har benyttet ^). 
At han ikke har kjendt den latinske Text, siger han 



*) Se Geografisk Tidsskrift, X, og „Æmner og Kuriositeter". 

*) I Coleccion de docum., LXH, p. 92. 

^) Se Geogr. Tidsskrift X, p. 88: Æmner og Kuriositeter^ p. 35. 

selv: „Den nævnte Mester Paolo svarede ham med et 
Brev paa Latin, indesluttende deri det, som han havde 
skrevet til Hernandez Martinez, hvilket jeg har set og 
haft i Hænde ; oversat fra Latin til Spansk (en ro- 
mance)" ^). Da fandt 1871 Harrisse eller Bibliotekaren, 
Fernandez y Velasco, som imidlertid efter Harrisses 
Ord ikke forstod at vurdere Fundets Betydning — 
Btidinger mener dog, at Harrisse har tillagt sig lidt 
for meget af Æren — paa Omslaget af en Bog i 
Biblioteca Colombina i Sevilla den originah latinske 
Text, afskreven af Columbus' Broder Bartolomeo (at 
det er Columbus selv, som har afskrevet den, er 
Harrisse senere kommen bort fra), Skjønt denne la- 
tinske Text, der i flere Punkter afviger fra „Historie" og 
altsaa ogsaa fra Las Casas, heller ikke menes at være 
helt nøjagtig, er det dog den, der maa anses for den 
rigtigste, og det er den, som oversættes her 2). Ind- 
ledningen til Brevet og det andet Brev til Columbus 
kjende vi kun fra „Historie" og Las Casas. 

Brevet til Martinez med Indledningen lyder om- 
trent saaledes: 

„Lægen Paolo hilser Christopher Columbus. Jeg 
ser dit ædle og store Ønske at rejse derhen, hvor 



*) Peschél (Zeitalter der Entdeckungen , p. 110) har altsaa 
Uret, naar han siger, at Las Casas havde Originalen og 
saaledes har givet os den eneste tro Oversættelse. 

^) Den latinske Text findes i Harrisse, Biblotheca. Ameri- 
cana Vetustissima, Additions, Paris 1872, p. XVI — XVIH ; 
ogsaa i hans „Fernando Colén, Historiador de su padre", 
p. 70 — 72, og i den franske Oversættelse af denne Bog. 

3* 

Krjderieme gro, og som Stju- paa dit Brex sender 
jeg dig Afekriften af et andet Brev. som jeg tidligere 
[hoe „Historie^ : aHqaanti giomi £1. hos Las Casas : ha. 
dias] skrer til en Yen af mig og Fortrolig af Kongen af 
Portugal før den castilianske Krig som S^ar paa et andetø 
som han efter Paalj^ af Hs. Majestst rettede til mig 
angaaende den samme Sag, €>g jeg sender dig et andet 
Søkort lig det, som jeg sendte ham, hTorred dit For- 
langende vil hlire tilfredsstillet. Kopien af dette mit 
Brev er saaledes: 

Lægen Paolo hilser Fornam Martinez, Kannik i 
Lissabon. Jeg har med Fornøjelse hørt om din for- 
trolige Omgang med eders ædle og højmodige Konge» 
Jeg har allerede før talt med dig om en kortere Vej 
over Havet til Kryderilandene end den, I følge over 
Guinea. Den høje Konge ønsker nu af mig en tyde- 
ligere ForklariDg, saa at ogsaa den mindre Oplærte 
kan forstaa og fatte denne Vej. Men skjønt jeg er over- 
bevist om, at dette bedst kan vises ved Jordens Kugle- 
form, har jeg dog besluttet, for at det lettere kan for- 
staaes, og for at der kan spares Arbejde, at oplyse 
denne Vej ved et Kort, der ligner Søkortene. Jeg 
sender altsaa Hans Majestæt et Kort, som jeg selv har 
tegnet, og paa hvilket er aftegnet eders Kyster og 
Øer, hvorfra Hejsen bør udgaå lige mod Vest, og der- 
paa de Steder, man maa komme forbi, med Oplys- 
ninger om, hvor langt man maa afvige fra Polen eller 
fra Ækvator, og hvor stor Afstand, o: hvor mange 
Mil I maa sejle for at komme til hine Steder, som 
have den største Fylde af alle Kryderier og Ædel- 

«tene. Og undres ikke over, at jeg kalder de Lande 
<le vestlige, hvor Kryderieme ere, medens de sædvan- 
lig betegnes som østlige, thi ved Søfarter, der stadig 
gaa mod Vest, kommer man til disse Egne ad Jor- 
dens nedre Side, medens Farten til Lands gaaer ad den 
•øvre Vej og stadig mod Øst. De lige, i Kortets 
Længde indførte Linjer vise Afstandene fra Vest til 
-Øst; de andre, som gaa paa tværs, vise derimod Af- 
standene fra Syd til Nord. Men jeg har indført paa 
Kortet forskjellige Steder, til hvilke I kunne komme, 
til bedre Underretning for Søfarende, hvad enten det 
nu er, at man ved vexlende Vinde eller en eller an- 
den Omstændighed kom andetsteds hen, end man ven- 
tede, men dels ogsaa for at kunne vise Indbyggerne, 
at de allerede have noget Kjendskab til deres Lande, 
hvilket maa være dem saa meget behageligere. Paa 
•Øerne boer der kun Kjøbmænd. Det bliver nemlig paa- 
staaet, at der dér findes en saa stor Mængde KofPardi- 
«kibe som intet andet Sted i den øvrige Verden, og 
især i den meget berømte Havn Zaitun. Man siger 
nemlig, at der fra denne Havn aarlig afgaaer 100 Skibe 
med Peber, ikke at tale om de mange andre Skibe, 
•der lades med andre Kryderier. Hint Land er meget 
folkerigt og har en Mængde Provinser, Stater og tal- 
løse Byer, og det staaer under een Fyrste, som kalder 
sig Storkhan, hvilket betyder saa meget som Konger- 
nes Konge. Hans Sæde og Residens er for det Meste 
i Provinsen Katay. Hans Forfædre ønskede levende 
at træde i Forbindelse med de Kristne; allerede for 
200 Aar siden sendte de Bud til Paven og bad om. 

flere Lærde, for at de kunde blive underviste i Troen,, 
men disse stødte under Vejs pna Hindringer og vendte 
om. Ogsaa pas Pave Engens Tid kom der en Mand 
[her menes den ovennævnte Nicolo de Conti} til Engen 
og: bekræftede deres store Velvilje mod de E^nstne,. 
og jeg har selv haft en lang Samtale med ham om 
mange Slags Ting, om de kongelige Paladsers Stør- 
relse, og Flodernes Størrelse i Bredden og deres vid- 
underlige Længde og om de mange Byer ved Flod- 
bredderne, at der ved en Flod er bygget omtrent 200 
Byer, og at der findes meget store og brede Marmor- 
broer, overalt prydede med Søjler. Dette Land for- 
tjener at opsøges af Latinerne, ikke alene fordi der 
dér kan vindes uhyre Skatte af Guld, Sølv og Ædel- 
stene af enhver Slags og af Kryderier, som aldrig 
blive bragte til os, men ogsaa for dets lærde Mænils, 
Filosoffers og Astrologers Skyld, og for at erfare, med 
hvilken Dygtighed og Aand dette saa mægtige og store 
Land regeres, og Krigene blive førte. Firenze 25. 
Juni 1474. 

Efterskrift, Fra Lissabon mod Vest i lige Linje 
er der indført paa Kortet 26 Spatier, af hvilke hver 
omfatter 250 Miglier [italienske Mile] til den meget 
prsegtige og store By Quinsay, der har et Omfang af 
100 Miglier og har ti Broer, og Navnet betyder „Him- 
lens By" [efter Marco Polos urigtige Forklaring], og 
der bliver berettet meget Vidunderligt om dens Værk- 
flid og Indkomster. Denne Afstand udgjør naBsten den 
tredje Del af Jorden. Hin Stad ligger i Provinsen 
Mangi, i Provinsen Katays Naboskab, i hvilken Lands- 

herrens Hovedstad ligger. Men fra den ogsaa be- 
kjendte Antilia til den meget berømte Zipangu 
er der ti Spatier. Hin er meget rig paa Guld, 
Perler og Ædelstene, og med det pure Guld dækker 
man Templer og Paladser. Og saaledes kan man ad 
ukjendte, men ikke lange Veje gjennemtrænge Havets 
Kum." 

Det andet Brev til Columbus lyder saaledes: 
„Lægen Paolo hilser Christopher Columbus. Jeg 
har modtaget dine Breve med de Sager, som du har 
sendt mig, og er meget glad over dem. Jeg ser dit 
ædle og store Ønske at sejle fra Vesten til Østen, som 
der vises paa det Kort, jeg har sendt dig, hvad der 
bedre lader sig vise paa en Globus. Det er mig me- 
get kjært, at du har forstaaet det godt, at den omtalte 
Vej ikke alene er mulig, men ogsaa rigtig og sikker 
og uskatterlig hvad Ære og Vinding angaaer, og at 
den vil bringe den største Berømmelse blandt alle 
Kristne. Men I kunne ikke fuldkommen begribe det, 
naar I ikke saa ofte som jeg have haft Lejlighed til at 
faa paalidelige Efterretninger fra berømte og lærde 
Mænd, som ere komne fra hine Lande til dette ro- 
merske Hof, og fra Kjøbmænd, som have handlet lang 
Tid paa disse Egne, Mænd af stor Anseelse. Denne 
Vej fører til mægtige Kongeriger og berømte og rige 
Byer og Provinser, der have fuldt op af den Slags 
Ting, vi behøve, alle Slags Kryderier i rigelig Mængde 
og Ædelstene i stor Overflod. Disse Fyrster og Konger, 
til hvem man kommer, ville glæde sig endnu mere end 
vi ved at komme i Forbindelse og Handel med Kristne 

fra vore Lande, fordi mange af dem ere Kristne, men 
ogsaa fordi de kimne nnderholde sig med lærde og 
aandrige Mænd herfra saavel om Eeligion som ogsaa 
om alle de andre Yidei^kaber, paa Grand af det store 
Ry, vore Biger og Regeringer nyde. Paa Grand af 
disse Aarsager og mange andre, som man kande nævne, 
undrer det mig ikke, at du, som er højmodig som 
hele det portugisiske Folk, hvilket har haft udmærkede 
Mænd ved alle store Lejligheder, brænder af Begjær- 
lighed og Længsel efter at iværksætte denne Rejse.'' ^) 
Der er selvfølgelig ikke mindste Tvivl om, at 
^lenne Brewexling med Toscanelli og især hans Kari 
har haft meget stor Betydning for Columbus. Las 
Oasas siger endogsaa: „Jeg troer, at hele hans Rejse 
var grundet paa dette Kort." *) Desværre er ogsaa 
dette gaaet tabt, og det er saa meget mere at beklage, 
som det skal have været forsynet med Columbus' An- 
mærkninger. Harrisse mener, at det har været i det 
Oolombinske Bibliotek i SeviUa, men at det derfra 
er vandret over i Las Casas' Hænder og saaledes for- 
svundet. Og det er meget sandsynligt; thi vi vide, 
at Biskoppen havde flere Ting fra Biblioteket i sit 



') Man ser, at Toscanelli har anset Columbus for en Portu- 
giser; men naar Ruge (Chr. Columbus, p. 66) heraf dra- 
ger den Slutning, at Columbus med Vilje har fortiet 
sin Nationalitet, og det endog af den Grund, at han 
paa ulovlig Vis har skaflFet sig Kjendskab til Toscanellis 
Brev og Kort, er det kun dikteret ham af hans Uvilje 
mod Columbus. 

-',' Lib. I, cap. XII. I Coleccion de docum., LXII, p. 96. 

Eje^). Men det er dog muligt at danne sig et temme- 
lig godt Begreb om, hvorledes det har set ud, efter 
-den Beskrivelse, som Toscanelli selv og senere Las 
Oasas have givet af det ^). Og ikke alene det; men vi 
have det vistnok saa godt som helt gjengivet paa Mar- 
tin Behaims bekjendte Globus fra 1492. Behaim, der 
vel lod Globen fremkomme i Ntlrnberg, men ellers 
baade før og efter opholdt sig i Portugal, hvor han 
indtog en meget anset Stilling, har ganske sikkert haft 
Anledning til at gjøre sig bekjendt med og benytte 
Toscanellis Kort, som var afkopieret i Lissabon, og 
«om var det første Forsøg paa at fremstille Vandhalv- 
kuglen. Paa Toscanellis Kort er Afstanden fra Lissa- 
bon til Østasien angivet til omtrent en Tredjedel af 
-den virkelige Størrelse; Afstanden var inddelt i 26 
Afsnit (Spatier), hver paa 250 Miglier; mellem hver 
Spatium var der 5 Grader, altsaa bliver det 130 
Meridiangrader fra Evropa til Østasien. Paa Behaims 
Globus er Afstanden ligeledes angivet til 130 Grader, 
og Østasiens Kyster og Øerne midt i Oceanet og rundt 



*) ^Søkortet, som han sendte ham, har jeg, som skriver 
denne Historie, i mit Eje". I Coleccion de docum. 
LXII, p. 96, ogsaa p. 279. Se ogsaa „Æmner og Kuriosi- 
' teter", p. 21. 

'®) At Humboldt og senere Peschel (Zeitalter der Entd., p. 
218) have beskrevet Kortet unøjagtig, ligger i, at de 
ikke have kjendt Las Casas' Ord. Vivien de St Martin 
(Hist. de la Géographie et des découvertes, Paris 1873, 
Atlas, Paris 1874, Carte IX) har forsøgt at give en Re- 
konstruktion af Toscanellis Kort paa Grundlag af 
B^haim. 

omkring Zipangu nær ved Kysten af Katay ere ogsaa 
indlagte ganske efter Toscanellis Beskrivelse, ligesom man 
ogsaa saa at sige kan forfølge hele Columbus' Fart 1492 
og finde Forklaringen paa mange af hans Udtalelser i 
Skibsjournalen ved at have Behaims Globe for sig. 

Men i hvor høj Grad har Toscanelli paavirket Co- 
lumbus? Er det ham, der ligesom den mærkelige 
Rytterstatue paa Corvo^) har peget mod Vesten og 
første Gang vist Columbus den Vej, som han ikke før 
havde tænkt paa, eller har Columbus selv haft Ideen 
i Forvejen? Det kommer først og fremmest an paa 
at faa afgjort, hvornaar Columlms har skrevet til Tosca^ 
nelli og faaet Svar, Men det er meget vanskeligt. 
Kun Brevet til Martinez er dateret (25de Juni 1474), 
Brevene til Columbus savne Datum. Toscanelli siger 
i Indledningen til Brevet, at han sender Columbus et 
Brev, som han tidligere har skrevet til Martinez før den 
castilianske Krig. 1 „Histories" Gjengivelse modsige 
disse to Udtryk hinanden. Thi det første er oversat 
ved „aliquanti giorni fa" , og det betyder „for nogle 
Dage siden" ; derefter skulde Columbus have faaet 
Toscanellis Brev i 1474 (eller højst i Begyndelsen af 
1475). Men Krigen, der hentydes til, og som førtes 



\) Paa den azoriske Corvo skal der have staaet en Ryt- 
terstatue, der pegede mod Vesten, og som den portugi- 
siske Kong Emanuel først lod aftegne og senere vilde 
lade bringe til Lissabon; men den gik i Stykker paa 
Vejen; et Sagn paa Øen siger, at Columbus har ladet 
sig lede af denne Statue til at gjere sin Fart mod Vest.. 
Se Kunstmann, Die Entdeckung Amerikas, p. 23. ^ 

mellem Portugal og Castilien, begyndte 1475 og endte- 
ved Freden i Alcacevas 1479. Efter dette faaer Colum- 
bus først Brevet efter denne Tid, med mindre Tosea- 
nelli har ment „før den castilianske Krigs Udbrud" ; 
saa kan han jo have sendt Columbus Brevet tidligst i 
1475; men det synes mig at stride mod almindelig 
Sprogbrug. Vilde nogen 1849 skrive „før den sles- 
vigske Krig"? Den Slags Navne blive desuden først 
slaaede fast bagefter. Derimod har Las Casas gjengivet 
Udtrykket ved „ha dias" , der baade kan betyde „for 
nogle Dage siden" (ha algunos dias) og „for længe 
siden" (ha muchos dias). Tager man det i den sidste 
Betydning, passe de to Udtryk til hinanden. Nu har 
jeg tidligere søgt at vise, at Tendensen i den forvanskede 
Oversættelse af Fernando Colons Værk er at fremstille 
alt til Gunst for Columbus ^), hvorimod Las Casas, som 
liar benyttet Fernandos originale, paa Spansk affattede 
Manuskript, ganske sikkert bruger det rette Ord. 
Jeg troer saaledes, at Columbus først har faaet Brevet 
efter 1479, og kan ikke følge Peragallo, Btidinger, 
Gelcich og Markham ^), der ville sætte hans Korrespon- 
dance med Toseanelli samme Aar, som han kom til 
Portugal, eller deromkring. For at faa det til at slaa 
til, ere disse Forfattere ogsaa nødte til at sætte den 



*) Se „Æmner og Kuriositeter" etc, p. 52 flg. Navarrete, der 

oversætter Brevet efter „Historie", har ogsaa „algunos 

dias ha". 
-) Gelcich, Zeitschr. d. Gesellsch. fiirErdk., Berlin, XXII^- 

p. 440; Markham, Proceedings, etc. London, Sept. 1892^. 

p. 588. 

i^astilianske Krig til Aarene 1474 — 79; men den be- 
gynder først 1475; thi vel bryder Konflikten ud 1474, 
'da Isabella bestiger Castiliens Trone, medens den portu- 
gisiske Konge, Alfons V, der var gift med hendes fore- 
givne Søster Johanne, gjør Fordring paa den ; men først 
det næste Aar aabnedes Krigen, da den portugisiske 
Hær faldt ind i Castilien. Henvendelsen til Toscanelli 
har da tidligst fundet Sted 1475, hvis man vil gaa 
ind paa den noget tvungne Forklaring, at der menes 
„før Krigens Udbrud" ; senest kan den være sket om- 
trent 1481. 

Men om ogsaa Analysen af dette Brev synes at 
gaa Columbus imod, mener jeg dog, at han har vidst, 
hvad han vilde, længe før han spurgte Toscanelli til 
Eaads. Han vilde rejse ud for at søge de rige Lande 
i Vesten, Marco Polos Katay og Zipangu, og han 
har henvendt sig til Toscanelli for at faa en Avtori- 
tets Bekræftelse paa, at hans Ide var rigtig. Her 
lægger jeg Vægt paa Ordene i ,, Historie" , som ogsaa 
findes hos Las Casas, at han sammen med den første 
Forespørgsel sendte Toscanelli en lille „Sfære", hvorpaa 
han havde mærket de Lande, han troede at kunne op- 
dage. Og der er en Ting til, jeg altid kommer til at 
standse ved, naar jeg læser Brevet, og som Columbus' 
Modstandere aldrig omtale. Det er, at Toscanelli ikke 
sender denne Kedegjørelse for sin Ide om en vestlig 
Vej af sig selv eller for at belære sin Ven i Lissabon^ 
men paa den portugisiske Kong Alfons Vs Opfordring. 
Vel siger „Historie", at det først var med hans Efter- 
følger, Johan II (fra 1481), at Columbus traadte i 

Underhandlinger; men denne Bog fører en paa Vild- 
spor paa saa mange Punkter, og jeg finder intet una- 
turligt i, at Columbus strax ved sin Ankomst til Portu- 
gal kan have henvendt sig til Kong Alfons og talt 
om sin Plan^ Kongen er derved bleven tilskyndet til 
at kræve Forklaring af Toscanelli ; men han har allige- 
vel opgivet Planen og ikke lyttet efter Raadet^ da 
Portugiserne saa godt vare inde paa at finde Søvejen 
til de rige Lande ved deres Rejser langs ned ad Afrikas- 
Kyster ; maaske afholdtes han ogsaa af Columbus' vidt- 
gaaende Fordringer. Beretningen om, at han, endnu 
før han begav sig til Portugal, har henvendt sig til 
Genova med sin Plan om Rejsen mod Vest, findes vel 
kun hos Eamusio ^), der skal have den* fra Petrus Mar- 
tyr, og er vist meget tvivlsom ; men den er dog inden- 
for Mulighedens Grænser. Mere Sandsynlighed er der 
for, at Columbus ogsaa har henvendt sig til Venezia 
med sit Forslag, efter hvad Marin („Storia civile e 
politica del commercio dei Veneziani" , 1798 — 1808, 
T. VII, p. 236) og Bossi („Vita di Cr. Colombo", Milancv 
1818, p. 138-39) fortælle, idet en højtstaaende Em- 
bedsmand i Timandsraadets Arkiv har sagt dem, at han 
har set en Skrivelse fra Columbus til Venezias Signoria 
om dette. Dokumentet er imidlertid aldrig blevet 
fundet, og Harrisse^) mener, at det kan være gaaet 
tabt 1797 ved Urolighederne efter Afslutningen af 



^) Delle Navigationi e Viaggi, raccolta da Hamusio, T. 

III, Venezia 1606. 
') Chr. Colomb., I, p. 340. 

Fredspræliminarieme i Leoben samme Aar, da en Del af 
Arkivet ødelagdes. Jeg anfører blot dette, fordi jeg vil 
vise, at det endnu slet ikke er udelukket, at man en 
'Gang kommer til fuld Kede paa, at Columbus ikke 
staaer paa Toscanellis Skuldre. Endnu interessantere 
-vilde det være at faa opklaret, hvor meget sandt der 
er i, hvad H. Grothe (i „Leonardo da Vinci" , Berlin 
1874) fortæller, at Leonardo da Vind allerede 1473 
skal have rettet et Brev til Columbus, hvori han ud- 
taler sig om Sandsynligheden af at naa Østasien ad 
den af Columbus paatænkte Vej. Hvad der senere er 
fremkommet til Støtte for dette, véd jeg ikke. Vist 
er det, at Leonardo da Vinci ogsaa gav sig af med 
Xosmografi og Kartografi, og at man har en interes- 
sant Globustegning af ham fra Slutningen af hans 
Levetid (Aarene 1513 — 18). i) 

1 det Hele taget, hvad vidunderligt vilde der være i, 
om Columbus i Hovedsagen havde haft sin Plan fær- 
<iig, da han forlod sit Fædrehjem og drog til Portugal, 
som ogsaa Markham antager? Gelcich siger, at man 
kommer ind i en Labyrint ved at tænke over dette; 
hvorledes kunde en ung Mand, som endnu 1473 næv- 
nes som Uldvæver i et Testamente i Genova, have 
erhvervet sig de store Kundskaber som Sømand og 
Navtiker, der hørte til for at fatte en saadan Plan? 
Men man maa huske paa den Tid, hvori han levede, 



^) Se RugCf Zeitalter der Entdeckungen, p. 306. Gelcich 
(Zeitschr. der Gesellsch. ftir Erdk., Berlin, XXV, p. 126) 
har opfordret Biidinger til nærmere at undersøge denne 
Sag; men jeg har intet videre hørt herom. 

Benaissancetiden med dens vovede, dristige Kup og 
pludselige Spring. Columbus vilde vinde Kigdom og 
Berømmelse, og Kundskaberne — det var ikke dem, 
•det kom an paa. Andre af hans Samtidige, baade før 
og efter ham, havde haft den samme Ide, som har 
gjort Columbus' Navn udødeligt, og det uden nogen 
Sinde at have sat Foden paa et Dæk — Toscanelli for 
Exempel — , og ligesom Columbus vuggede de, ogsaa Tos- 
canelli, sig i de samme Vildfarelser og Drømme om at naa 
Alverdens Eigdomme. Der er blot den Forskjel paa dem 
og Columbus, at han udførte Ideen. Hvad Columbus be- 
høvede at vide, kimde Genova godt give ham: Ind- 
sigten i Jordens Bygning og Form, Fantasierne om 
de rige Lande i Vesten; det var Genova, som havde 
skjænket Portugal en hel Generation af Admiraler 
(Familien Pessagno; den sidste af dem gjorde Alfons V 
til Admiral 1448), der havde bidraget saa meget til 
Uddannelsen af dette Lands Sømænd; det var Genova, 
der især var rig paa berømte Kosmografer, som Bec- 
cario og Pareto, og Kartografer, fremfor alle Graciozo 
Benin cosa, som har tegnet det smukke Kompaskort 1461. 
Toscanelli har utvivlsomt et berettiget Navn i 
Opdagelsernes Historie, og han var en stor Videnskabs- 
mand for sin Tid, men Handlingens Mand — det var 
Columbus. Jeg finder det komisk, naar man søger at 
forklare hans Daad ud fra Toscanellis Brev, lige saa 
komisk, som naar man ikke kan forstaa, at Uldhand- 
lersønnen Shakespeare har kunnet erhverve sig de 
kolossale Kundskaber og den Dannelse^ som hans Digter- 
værker vidne om, og derfor søger efter en Bacon. 

IV. 

Guanahani. 

Saa vidt jeg erindrer, var det paa Amerikanist- 
kongressen i Madrid 1881 , at der fremkom Forslag 
om, at en international Flaade af Krigsskibe skulde 
sejle ud fra Havnen Palos samme Dag, den 3die Av- 
gust 1492, som Columbus for fire hundrede Aar siden 
forlod den, og styre den samme Kurs som han; 
man skulde rette sig efter Skibsjournalen, tilbagelægge 
de samme Dagsrejser, og saaledes vilde man lande paa 
det samme Sted som Columbus den 12te Oktober. 
Det skulde være den bedste Maade at løse Guanahani- 
spørgsmaalet paa. Men Planen blev opgivet, og det 
var det fornuftigste, man kunde gjore — næst efter 
aldrig at have fremsat den. Thi Planen var umulig af 
mange Grunde. Columbus førte to Dagbøger, hvori de 
sejlede Afstande angaves forskjelligt, en officiel, hvori 
den tilbagelagte Længde angaves mindre, vistnok af 
Hensyn til Mandskabet, for at det ikke skulde af- 
skrækkes, og en hemmelig, hvori han indførte de Tal^ 
han mente, vare de rigtige^), og Tallene ere ofte 



^) Om Skibsjournalen siger Gelcich (Zeitschr. der Ges. f. 
Erdk., Berlin, XX, p. 298), at det er en Gaade, hvorfor 
Columbus har ført den dobbelt, da det, at han havde 
sejlet langt, vilde være det bedste Argument til at be- 
rolige Folkene med; „vi have sejlet den største Del af 
Vejen, saa maa vi snart være ved Maalet". Det, at Co- 
lumbus maaske ved sin Afrejse fra Canarierne har be- 
gyndt at tvivle om Toscanellis Længdeangivelser, er 

blandede sammen i Las Casas' Uddrag af Journalen; 
man kj ender heller ikke ganske Værdien af den co- 
lumbinske Lega (vistnok ca. 15,000 Fod); dertil komme 
tilfældige Strømninger og Vinde. Endog for en Læg- 
mand er det indlysende, at Planen var uudførlig; Ee- 
sultatet havde vel været, at der var blevet udpeget endnu 
flere Øer end de fem, man allerede har at vælge imel- 
lem som „det sande Guanahani.^ 

Lad os først se, hvad Columbus selv siger om 
den 0, han landede paa. 

Da Columbus paa Tilbagerejsen fra Amerika i 
Dagene 12te til 14de Februar 1493 blev overfalden af en 
voldsom Storm, i hvilken han troede at skulle gaa under, 
skrev han, for i det Mindste at bringe Efterverdenen 
Underretning om sine Opdagelser, en Beretning, som 
er stilet til Kronens Skatmester Gabriel Sanchez, men 
som øjensynlig var beregnet paa at komme Ferdinand 
og Isabella i Hænde. Han skrev den paa Pergament, 
indhyllede den i Voxdug, forseglede Pakken, lagde 
den i en stor Tønde og kastede den i Havet. Havet 
har aldrig givet dette kostbare Dokument tilbage. 
Men samtidig tog han en Kopi af denne Beretning, 
bestemt til den aragonske Kansler Luis de Santangel, 
og denne er bevaret i tre Affattelser, nemlig den, der 
tryktes det samme Aar, og hvoraf der nu kun skal flndes 
eet Exemplar i det Ambrosianske Bibliotek i Milano, 



ikke nok til at forklare Sagen. Eller har han allerede 
den Gang tænkt paa at kunne holde Vejen til de Lande, 
han skulde opdage, hemmelig? 

4 

den, som er gjengivet efter et Manuskript i Simancas' 
Bibliotek (begge disse ere daterede 15de Februar), og 
endelig den Kopi, som Vamhagen har fundet og ud- 
givet i Valencia 1858 (det er dateret den 18 Februar).^) 
Den første, som Harrisse mener er den, der kommer 
Originalen nærmest, blev bragt for Lyset 1863^); den 
anden findes første Gang aftrykt hos Navarrete^, som 
holder den for det originale Dokument. De afvige 
alle fra hverandre, dog kun i Smaating. 

I denne Beretning siger Columbus: 

„Den første 0, jeg fandt, har jeg givet Navnet 
San Salvador til Minde om den Almægtige, der som 
et Vidunder har tilladt alt dette; Indianerne kalde den 
Guanahani. Den anden gav jeg Navnet Santa Maria 
de Concepcion, den tredje Fernandina, den §erde Isabella, 
[hvilke disse tre Øer ere, afhænger af, hvilken Guana- 
hani er], den femte Juana [Cuba], og saaledes har jeg 
givet enhver af dem et nyt Navn." 

Det er de sparsomme Ord. Mere fyldig er Be- 
retningen i Skibsjournalen, som vel i sin Helhed er 
gaaet tabt; men Las Casas har benyttet den og givet 
et Uddrag af den, som fandtes 1791 i et Arkiv i 
Madrid blandt fiere af Biskoppens Manuskripter. Manu- 
skriptet er imdersøgt og sammenholdt mied en anden 
Kopi af noget senere Dato end Las Casas' af Munoz 



*) Genaro H, de Volafan (Varnhagen). Primera Epistola del 
Almirante Don Cr. Coldn, Valencia 1858. 

*) Den findes bl. a. hos Harrisse, Chr. Colomb, I, p. 420 
med Noter. 

*) Coleccion etc. I, p. 167. 

og Navarrete og aftrykt hos den sidste.^) Beskrivel- 
.sen af Guanahani er, ligesom store Dele af Uddraget, 
sat i Anførselstegn af Las Casas, som udtrykkelig 
siger, at det er Admiralens egne Ord, og den lyder 
omtrent saaledes: 

Den 0, som Columbus først opdagede, ,,laa i lige 
Linje med Ferro fra Vest til Øst". „Denne er 
meget stor [andre Steder kalder han den dog „isleta", 
o: lille 0], meget flad, skovbevoxet og med meget 
Vand, og med en mieget stor Lagune i Midten, uden 
nogle Bjærge". Den var godt befolket („der kom 
mange Mænd og Kvinder"), og den var omgiven med 
et stort Bælte af Eev. I Midten var der en Bugt og 
en Havn, der var stor nok til at optage alle Kristen- 
hedens Skibe, og Indgangen til den var meget snæver. 
Der var en Landtunge, der saa ud som en 0, skjønt 
den ikke var det, paa hvilken der var seks Hytter, 
og paa to Dage kunde den omdannes til en ØJ) 

Endelig har man endnu en Kilde i Las Casas selv 
i hans „Historia de las Indias". Han skriver: „Denne 
var og er en af 15 Leghes Længde, lidt mere 
eller mindre, helt lav uden nogle Bjærge, som en Have 
fuld af grønne Træer og meget tempereret, som alle 
Lucayerne ere det, og hvoraf der er mange i Nærhe- 
den af Espanola og især ved Cuba; og i det Sprog, 
der tales paa Espanola og de andre Øer — thi de 



*) Navarrete I, p. 1. Uddraget findes ogsaa i Varnhagen, 

La verdadera Guanahani del Colon, Santiago en Chile, 

1864. 

-) Se Navarrete, L p. 22 flg. 

4* 

have alle det samme Sprog — kaldes den GuanahanL 
den sidste Stavelse lang og skarp [betonet]. I Midten 
er der en Lagune med godt ferskt Yand, af hvilket 
man drikker^ ^). Ligesom Colmnbus fortæller han 
ogsaa, at Øen var godt befolket og omgiven med et 
stort Klipperev, og indenfor Revet var der en fortrin- 
lig Havn og roligt Vand som i en Dam; ligeledes^ 
at der sprang en Slags Halvø frem i Havet, som 
paa det smalleste Sted ved en Kanal, der kunde gra- 
ves i to Dage, kunde forvandles til en 0, hvis man 
senere havde til Hensigt at anlægge en Fæstning dér. 
Ogsaa i sin „Apologetica historia de las Indias^ om- 
taler han kort Guanahani med de Ord, at man paa 
Søkortene, „som man nu tegner dem^, kalder den 
„Triango", og at den har Form som en Bønne. 

Det er det Hele, der er givet os til at udfinde 
den af Bahamaøerne eller de lucayiske Øer, hvorpaa Co- 
lumbus først landede. Thi at der er Tale om en af 
disse, er der ikke mindste Tvivl om; hele Beskrivel- 
sen af Naturen svarer aldeles til disse Øer, der ligge 
i lige Linje mod Vest fra de canariske Øer, og som 
i Retning fra S. 0. til N. V. ere lejrede paa udstrakte 
Sandbanker mellem 21 og 28 ^ N. Br., og mellem 70 
og 80 ^ V. L. (Greenwich). De bestaa af 36 Øer og 
en Vrimmel (over 3000) Skjær og Klipper. Det er dog 
kun de ydre otte Øer, der kan strides om: Turkøen, 
Mariguana, Samana (Atwood Cay), Watling, Cat-Island, 
Lille San Salvador, Eleuthera og Abaco, og de tre sidste 



*) I Coleccion de docum., LXII, p. 291 flg. 

have aldrig været dragne ind i Diskussionen. Fra det 
Øjeblik, Navarretes Dokumentsamling udkom, 1825, og 
han deri modsagde Munoz' Hypotese, at Guanahani 
var Watling, og lige til nu, altsaa i omtrent 60 Aar, 
har Striden været staaende, og den kan ikke siges at 
være endt endnu. 

Ved Undersøgelsen har man to Veje at gaa, enten 
den historiske, det vil sige, man maa søge at udfinde 
Øen efter den mangelfulde Beskrivelse, Columbus har 
givet, og sammenholde den dels med de Beskrivelser, der 
ligge nærmest ved Opdagelsestiden, dels med de ældste 
Kort af den nye Verden, — eller den navtiske^ det vil 
sige, man kan efter Skibsjournalen følge Columbus efter 
de angivne Kurser, sejlede Distancer og Pejlinger, dels 
paa Vejen fra Ferro til Guanahani, dels herfra over de 
andre Øer, han nævner, til Cuba. 

For Historikeren er Vejen trang. At man véd, 
at de Indfødte kaldte Øen Guanahani, hjælper ikke 
noget; thi Befolkningen paa disse Øer er uddød for 
over halvfjerde Hundrede Aar siden. De mange Even- 
tyrere, der droge ud i Columbus' Kjolvand for at gjøre 
Opdagelser og samle Guld, søgte Erstatning for deres 
Skuffelser ved at bortføre Bahamaøernes Beboere, der 
som udmærkede Svømmere vare særlig skikkede til 
at tjene som Dykkere paa de opdagede Perlebanker. 
Man bragte dem til Haiti og Cuba, for at de lettere 
kunde blive Kristne, som man sagde, men i Virkelig- 
heden for at bruge dem til Slaver. Allerede 1520 
kimde nogle Skibe, der sendtes ud fra Haiti, ikke 
længere finde Folk paa Øerne, og kort efter førte 

Pedro dé Isla af Medlidenhed de sidste elleve Ind- 
byggere, der vare at opdrive, over til Haiti; men den 
sidste af dem døde her 1525. Det øvrige af Colum- 
bus' Beskrivelse leder heller ikke paa Spor, snarere 
paa Vildspor. Beskrivelsen passer ikke helt paa nogen af 
Øerne, men lidt omtrent paa dem alle. Øen var skovrig, 
og Træerne vare saa store, at de Indfødte lavede deres 
Baade af et eneste Stykke Træ; nogle af Baadene 
kunde endog rumme 80 Mand. Men nu har ingen af 
Øerne Skov, hvilket dog kan forklares ved, at Euro- 
pæerne have ødelagt den; det gjorde de saa mange 
Steder i den nye Verden. Flere af Øerne ere omgivne 
af Rev ^) eller smaa Klippeøer , og paa Vand , i alt 
Fald fersk Vand, ere ingen af dem rige, derimod have 
de nok af Laguner og Saltsumpe. Af senere Beskri- 
velser have vi kun Las Casas*, og den forvirrer snarere 
mere , især ved det , at han giver den store Lagune 
ferskt Vand og sætter Øens Længde til 15 Leghe. 
Ellers vide de samtidige spanske Skribenter intet om 
disse Øer. Da de først vare mennesketomme, brød 
Spanierne sig ikke mere om dem. Der fortælles, at 
Ponce de Leon, som man giver Æren for at have op- 
daget Florida, skal have holdt Hvil paa Guanahani, 
inden han styrede over til Nordamerika; men allerede 
Petrus Martyr Angleria, der skrev den første Dekade af 
„De orbe novo" 1511, siger, at han vil forbigaa de 
Nord for Haiti beliggende Øer i Tavshed, fordi Spanierne 



^) Det er ikke rigtigt, hvad Harris>te (Colomb., I, p. 445) 
siger, at der intet Spor findes af disse Rev. 

havde opgivet dem; han havde ingen Interesse af at 
fastslaa det Sted, hvor Columbus var landet, og Kortet, 
der ledsager Værket, kjender ikke noget til Guanahani. 
Paa flere andre spanske Kort derimod finde vi Navnet, 
og først og fremmest paa det, der er tegnet Aar 1500 
af Juan de la Cosa, der som Underbefalingsmand var 
med paa Skibet Santa Maria paa Columbus' første 
Rejse, fulgte ham paa den anden som Kartograf 
og atter 1499 rejste derover netop med det For- 
maal at undersøge de samme Farvande. Men uhel- 
digvis omfatter Kortet kun en Del af Bahamaøerne, 
og Guanahani er den nordligste 0, saa at man ikke 
kan sammenligne den med de andre. ^) Ligeledes fin- 
des Navnet paa et omtrent en Snes Aar yngre Kort 
af Alonso de Santa Cruz; men det gaaer ligesaa uheldigt 
ikke langt nok mod Syd, og der er et Par Kort til 
fra samme Tid omtrent, der have Navnet (Kohls Ver- 
denskort fra 1527 og 1529). Resultatet af alle disse 
Kort er dog kun , at Spanierne vidste . at Guanahani 
laa Nordøst for Cuba. Derimod træffer man ikke Nav- 
net paa den Tids italienske Kort, ligesom det heller 
ikke findes paa Reuschs (fra 1508) og Waldseemiillers 
(fra 1513). Et nøjagtigere og fuldstændigt Kort af 
Bahamaøerne finde vi først hos den spanske Historiograf 
Herrera i hans Beskrivelse af Vestindien („Descripcion 
de las Indias occidentales"), der udkom 1601. Her 
ere ogsaa Øerne Nord for Guanahani, som er den 



^) Kortet findes bl. a. hos Kunstmann, Die Entd. Ameri- 
kas, Atlas, Bl. IV. 

femte i Rækken fra Nord, føjede til, og alle Øerne 
findes dér, om ikke korrekt aftegnede, saa dog rigtig 
beliggende i deres indbyrdes Forhold. Herreras Kort 
er vel tegnet over 100 Aar efter Begivenheden; men 
det er rimeligvis udarbejdet efter ældre Fremstillinger, 
baade Juan de la Cosas Kort og Kort af Columbus 
selv, som nu ere gaaede tabte. Jeg skal senere komme 
tilbage til Herreras Kort og vise, hvilken Betydning det 
har for Spørgsmaalet. Atter her ved Undersøgelsen 
af Kortene kommer Las Casas os paa tværs/ idet han 
siger, at man paa de paa hans Tid brugelige Søkort 
kaldte Øen „Triango". Dette Navn findes vel paa 
flere Kort fra det 16de Aarhundrede^ saaledes paa det 
ovennævnte af Alonso de Santa Cruz, men uheldigvis 
åndes paa disse ogsaa Navnet Guanahani; disse Karto- 
grafer i det mindste have betragtet den og Triango 
som to Øer. 

Navtikerens Arbejde er ikke mindre besværligt. 
Han skal hente sit Bevismateriale fra Skibsjournalen; 
men dens Værd er meget omstridt. Alle omtrent ere 
enige om, at dens Nytte vilde være langt større, hvis 
Las Casas havde givet os den fuldstændig og ikke i 
Uddrag, og desuden er der Huller i Las Casas* Manu- 
skript. Biskoppen havde vel som ingen anden studeret 
Opdagelsernes Historie og har vel ogsaa haft mange 
Kilder, der nu ere lukkede for os, til sin Raadighed, 
ligesom han vistnok ogsaa flere Gange har passeret i 
disse Farvande paa sine Rejser frem og tilbage mellem 
den gamle og den nye Verden. Men Sømand var 
Las Casas ikke, og der er vist ingen Tvivl om, at 

han ofte er kommen til i Uddraget at forbigaa det, 
som netop en Sømand vilde lægge Vægt paa. At der 
mangler Længdebestemmelser, kan man forstaa; thi de 
vare med Datidens Instrumenter og Metoder vanske- 
lige, om ikke mnulige at foretage; men at Columbus 
ikke har taget nogle Breddebestemmelser til Søs, 
synes man med Bette at kunne bebrejde ham. Men 
det er dog vist ikke rigtigt at slutte, at Columbus 
ikke har foretaget saadanne, fordi Las Casas ikke 
anfører nogle, hvad Gelcich gjør opmærksom paa^). 
Han viser, at flere Steder i Journalen tyde paa, 
at der maa være foretaget Breddebestemmelser; men 
Las Casas har rimeligvis slet ikke lagt Yægt paa 
Breddebestemmelserne til Søs; Rejsen derover som 
Sørejse har han ikke tillagt videre Betydning, og 
først fra det Øjeblik, da Columbus kom til Guana- 
hani, har han anset det for nødvendigt at optage 
Detaillerne i Columbus' Manuskript, for at man der- 
efter kunde tegne Koi*t over de nyopdagede Lande. 
Gelcich sætter i det Hele taget den videnskabelige 
Værdi af Skibsjournalen meget lavt. Kun Clemens B. 
Markham^) finder, at Skibsjournalen, endog i Las Casas' 
Uddrag, er fuldstændig tydelig og klar, navnlig for 
Guanahanispørgsmaalets Vedkommande, og siger endog, 
at en Midshipman i Hendes engelske Majestæts Flaade 
ikke vilde være mere end en halv Time om at sætte 
Fingeren paa det Sted, hvor Columbus landede, naar han 



^) Zeitschrift d. Ges. f. Erdk., Berlin XX, p. 295. 

^ Proceedings of the roy. geogr. Society, Sept. 1892, p. 592. 

(i den første Udgave af „Select letters of Columbus", 
1847). 

Varnhagen udtalte sig 1864 for den næste i Rækken, 
Mayaguana eller Mariguana („La verdadera Guanahani 
de Colon". Santiago en Chile 1864). 

Fox, Kaptejn i de nordamerikanske Fristaters 
Flaade, holdt y>&sl Samana eller AtwoodCay („An attempt 
to solve the problem of the first landing place of 
Columbus in the New World", Washington 1882). 
Denne Mening er Harrisse (Colomb I, p. 454) mest 
tilbøjelig til at dele, med mindre, som han siger, man vil 
antage, at Columbus først har set en mindre (en af 
de smaa Øer Nord for Mariguana) og derpaa en større 
(Acklin) , som han saa har blandet sammen i Be- 
skrivelsen. 

Munoz („Hist. del Nuevo Mundo", Madrid 1793, 
p. 85 og 86) — som dog kun nævner Watling uden at 
føre noget Bevis for sin Antagelse — , Peschel („Gesch. des 
Zeitalters d. Entd.", 1858, p. 200), Becher (,,The Land- 
fall of Columbus on his first voyage to America", 
London 1856), Major („Journal of the geogr: Society", 
London, 1871), Pietschmann („Beitråge zur Guanahani 
Frage", i Zeitschr. ftir wissenschaftl. Geogr., 1880), 
Murdoch, amerikansk Søofficer („The Cruise of Co- 
lumbus in the Baham 1492", i Proceedings of the 
Naval Institute, Annapolis 1884), Markham („Sul punto 
d'appunto de Cr. Colombo", i Boll. d. Soc. Italiaua, 

1889) og Maurique („Guanahani." Arrecife Canarias. 

1890) forsvare alle den Mening, at Guanahani er 
Watling, 

Endelig forfægte Washington Irving („HJst. of the 
life and voyages of Columbus*', London 1828. IV, 
Appendice XVI), som i sin Bevisførelse støtter sig 
til en amerikansk Søofficer, Mackenzie, og Humboldt 
(„Examen Critique etc.", IV, p. 210), at Guanahani er 
Cat-Island. Denne Mening er tiltraadt af den franske 
Oversætter af Navarretes 1ste Del, Søofficeren d€ la 
Boquette („Relations des quatre voyages etc", Paris 
1828, II, p. 839). 

Navarrete er kommen til sin Mening, særlig fordi 
han antager, at Columbus stadig er sejlet lige mod 
Vest paa sin Vej fra Guanahani til Cuba ; derfor valgte 
han den store Turkø, og derfor satte han Caicos som 
Santa Maria de Concepcion, Lille Inagua som Fernandina 
og Store Inagua som Isabella; men da hans. Teori 
ikke passer med den øvrige Rute, som Journalen an- 
giver, og da Turkøen vel har en Lagune og et om- 
givende Rev, men ellers ikke passer til Beskrivelsen, 
ligesom dens Beliggenhed slet ikke kan svare til 
Guanahani paa Juan de la Cosas og Herreras Kort, er 
man nu helt kommen bort fra den. Skjønt der er en 
Del, der taler for Varnhagens Hypotese, maa den dog 
forkastes, om ikke af anden Grund, saa fordi begge 
Navnene, Guanahani og Mayaguana, findes paa Juan de 
la Cosas og Herreras Kort; altsaa har man paa den 
Tid kjendt dem som to Øer. Vel beraaber Varnhagen 
sig paa det ovenomtalte Kort af Alonso de Santa 
Cruz, da Mayaguanas Navn ikke findes der; men 
Kortet gaaer ikke saa langt mod Syd, at der er blevet 
Plads til den. Den samme Indvending gjælder Fooif 

Teori, at begge Navne Samana og Guanahani findes 
hos Juan de la Cosa og Herrera , skjønt ellers hans 
Arbejde udmærker sig ved stor Skarpsindighed, og han 
har vundet mange Tilhængere; men i alt Fald maa 
man helt stryge Columbus' Beskrivelse af Øen, hvis 
man vil holde paa Samana, da der hverken er nogen 
Lagtme eller Bugt, som kan tjene til Havn. Washing- 
ton Irving og Humboldt støtte sig især paa det Bevis, 
at Cat-Island i omtrent 200 Aar er betegnet som San 
Salvador paa Kort over Vestindien, første Gang paa 
det hollandske Kort af Blaevs fra 1636; men det kan 
jo være en ren Fantasi af denne Kartograf, og de senere 
have kopieret ham. Desuden er Gat-Island ikke nogen 
lav 0; det er den højeste af Bahamaøerne, og den 
har ingen Lagune; heller ikke den øvrige Rejse til 
Cuba passer, naar man gaaer ud fra Cat-Island. 

Jeg har gjemt Watling til sidst, fordi det er dens 
Forsvarere, der have de bedste Kort paa Haanden. 
For det første er der ingen af Øerne, der saa godt 
svarer til Beskrivelsen som denne. Las Casas' Angi- 
velse af Størrelsen passer rigtignok ikke, da han angiver 
dens Længde til 15 Leghe, og den kun er 13 engelske Mil 
(noget over 4 Leghe) og heller ikke har den nogen Sø med 
ferskt Vand. Derimod er den lav og rig paa Sumpe — de 
indtage omtrent en Tredjedel af Øen — og er omgiven 
af et Rev ; tillige har den sydlige Del af Østkysten en 
nordnordøstlig Retning, hvad Columbus selv fortæller 
er Tilfældet med Guanahani, og paa denne Kyststræk- 
ning er der ogsaa en Landtunge, som danner en 
naturlig Havn. Naar man betragter Tegningen af Øen 



62 Guanahani. 

hos Markham^), maa man give ham Ret i, at Ligheden 
med Beskrivelsen ikke er ringe. Men det, som virker 
mest overbevisende paa mig, ere de to Kort, Juan de 
la Cosas og Herreras, især det sidste. Paa dette er 
Guanahani den femte fra Nord, og paa et moderne 
Kort er Watling ligeledes den femte ^); og desuden 
kan man dække alle Øerne med tilsvarende paa vore 
Kort, saa at Guanahani og Watling falde sammen. 
Saa kommer det jo an paa, hvor stor Lid man sætter 
til Herrera; det er i alt Fald sikkert, at man paa 
hans Tid ansaa Columbus* Guanahani for at være den 
femte i Kækken; og da Kortet, som ovenfor nævnt, 
vistnok støtter sig paa Tegninger fra Columbustiden, 
synes man at kunne stole paa det. Endelig har 
Murdoch brugt den Metode — netop den Metode, 
som Sømanden bruger, siger Markham — at gaa 
ud fra Columbus' Landingssted paa Cuba og der- 
fra efter de i Skibsjournalen givne Distancebestem- 
melser og Pejlinger sejle tilbage, og paa den Maade 
rammer han atter Watling. Isabella vil han paa den 
Maade bevise at være Crooked Island, Fernandina 
Long Island og Santa Maria de Concepcion Rum Cay. 
Hvor overbevisende en Metode dette er, kan jeg dog 



^) Boll. d. soc. Italiana, anf. St., p. 120. 

^ Herreras Kort: Moderne Kort: 

1. Yucayoneque 1. Abaco. 

2. Cigateo 2. Eleuthera. 

3. Curateo 3. Lille San Salvador. 

4. Guanina 4. Cat-Island. 

5. Guanahani 5. Watling. 

ikke dømme om; maaske kunde en anden gaa frem 
paa samme Maade og komme til et andet Eesultat; 
jeg synes ; man maa altid huske paa, at man ikke er 
helt klar over, hvor stor Columbus' Lega var. 

Markham mener, at Fejltagelserne ere blevne 
rettede ved de mange Undersøgelser, og at det nu er 
muligt at lægge en Eute, som tilfredsstiller alle Betingel- 
ser. Han siger, at Mufioz har Æren af først at have an- 
givet Watling som den rette, Major har paavist Columbus' 
første Ankerplads, og Murdoch har nøjagtig lagt Vejen fra 
Watling til Cuba. Bedre er det for os , som staa uden- 
for Striden og ikke ere Parthavere i den som Mark- 
ham — alle de forskjellige Forfattere hævde selvfølge- 
lig deres Teoris Ufejlbarhed — at sige, at Sand- 
synligheden for, at Guanahani er Watling, bliver større 
og større. 

